title: Rico Fata

text: Kaudet 2011–2012 ja 2012–2013 Fata pelasi NLA:ta Genève-Servette HC:n riveissä. Hän oli ensimmäisellä kaudellaan joukkueen paras pistemies ja maalintekijä tehoilla 17+16=33 sekä Servetten paras maalintekijä kevään 2012 karsintasarjassa viidellä osumallaan. Fata pelasi kauden aikana myös yhden ottelun lainalla sarjatasoa alempana National League B:n HC Lausannessa. Kaudeksi 2013–2014 hän siirtyi vuoden mittaisella sopimuksella SM-liigajoukkue Helsingin IFK:hon, jonne Fataa suositteli hänen kanssaan Genèvessä ketjukaverina pelannut Tony Salmelainen. Fata pelasi HIFK:ssa kymmenen runkosarjaottelua tehopistein 2+1=3 ja kahdeksan European Trophy -ottelua tehden kolme maalia, kunnes hänen sopimuksensa purettiin pelillisistä syistä lokakuussa 2013. Fata lopetti pelaajauransa tähän, palasi Kanadaan ja perusti Fast by Fata Hockey Academy -taitoakatemian. Hän toimii tällä hetkellä myös CIHL-junioriliigajoukkue Batchewana Attackin taito- ja luisteluvalmentajana.


title: Rico Fata

text: Fata pelasi alle 20-vuotiaiden MM-kilpailuissa vuonna 1999, jolloin hän voitti hopeaa. Fata edusti Kanadaa myös Spengler Cupissa vuosina 2008 ja 2011.


title: Rico Fata

text: Fatan pikkuveli Drew pelasi puolustajana ja esiintyi myös NHL:ssä.


title: Braden Birch

text: Braden Birch (s. 25. syyskuuta 1989 Hamilton, Ontario, Kanada) on kanadalainen jääkiekkopuolustaja, joka pelaa ECHL-joukkue Colorado Eaglesissa.


title: Braden Birch

text: OHL-joukkue Mississauga St. Michael's Majors varasi Birchin 43. pelaajana vuonna 2007, mutta hän ei koskaan siirtynyt CHL:ään, vaan siirtyi kahden pääasiassa OJHL-joukkue Oakville Bladesissa viettämänsä kauden jälkeen Cornellin yliopistojoukkueeseen. Birch voitti ensimmäisen yliopistokautensa 2009–2010 päätteeksi ECAC:n mestaruuden. Chicago Blackhawks oli varannut hänet kuudennella kierroksella 179. pelaajana .


title: Braden Birch

text: Neljän yliopistokauden jälkeen Birch siirtyi try-outille SM-liigajoukkue Helsingin IFK:hon toukokuussa 2012. Heinäkuussa hän sai kauden 2013–2014 kattavan sopimuksen joukkueeseen. Birch nimettiin myös HIFK:n kapteenistoon. Marraskuussa hänen sopimuksensa kuitenkin purettiin yhteisymmärryksessä joukkueen kanssa. Viikkoa myöhemmin Birch teki loppukauden kattavan sopimuksen ECHL-joukkue Florida Everbladesin kanssa. Helmikuussa 2014 hän vaihtoi sieltä samassa liigassa pelaavaan Colorado Eaglesiin.


title: Braden Birch

text: Birch edusti Canada Eastin joukkuetta alle 19-vuotiaiden World Junior A Challengessa vuonna 2008. Hän toimi joukkueen varakapteenina ja voitti pronssia.


title: Jason DeSantis

text: Jason DeSantis (s. 9. maaliskuuta 1986 Oxford, Michigan, Yhdysvallat) on yhdysvaltalainen jääkiekkopuolustaja, joka pelaa ECHL-joukkue Orlando Solar Bearsissa.


title: Jason DeSantis

text: DeSantis aloitti jääkiekkoilun 5-vuotiaana. OHL-joukkue Saginaw Spirit varasi hänet 165. pelaajana vuonna 2002. DeSantis ei kuitenkaan milloinkaan siirtynyt CHL:ään, vaan pelasi kaksi seuraavaa kautta NAHL-liigaa Yhdysvaltain alle 18-vuotiaiden maajoukkueohjelmassa. Vuodet 2004–2008 hän kävi Ohion osavaltionyliopistoa. Viimeisellä yliopistokaudellaan 2007–2008 DeSantis oli joukkueen tehokkain puolustaja tehoilla 5+15=20. Maaliskuussa 2008 hän siirtyi AHL-sopimuksella loppukaudeksi Philadelphia Phantomsin riveihin, jossa loppukausi toi kymmenessä runkosarja- ja playoff-ottelussa yhteensä kuusi syöttöpistettä. DeSantis pelasi joukkueessa myös seuraavan kauden 2008–2009. Tulokaskausi AHL:ssä toi hänelle 56 runkosarjaottelussa tehot 1+16=17.


title: Jason DeSantis

text: Lokakuussa 2009 DeSantis teki kauden 2009–2010 kattaneen sopimuksen Tšekin Extraligassa pelaavan HC Liberecin kanssa. Hänen kautensa jäi kuitenkin vain 14 runkosarjaottelun mittaiseksi loukkaantumisten takia. DeSantis palasi kaudeksi 2010–2011 Pohjois-Amerikkaan ja teki AHL-sopimuksen Wilkes-Barre/Scranton Penguinsin kanssa. Hän osallistui myös NHL-joukkue Pittsburgh Penguinsin harjoitusleirille, mutta ei noussut kauden aikana kertaakaan NHL:ään. Sen sijaan DeSantisin kausi eteni suurimmaksi osaksi ECHL-joukkue Wheeling Nailersissa.


title: Jason DeSantis

text: Kaudeksi 2011–2012 DeSantis teki AHL-sopimuksen St. John's IceCapsin kanssa. Hän teki läpimurtonsa AHL:ssä ja oli tehoilla 11+32=43 joukkueen paras syöttäjä Spencer Machacekin kanssa sekä IceCapsin kolmanneksi paras pistemies. DeSantis jakoi AHL:n puolustajien pistepörssin kuudennen sijan Abbotsford Heatin Clay Wilsonin ja Portland Piratesin Nathan Oystrickin kanssa.


title: Jason DeSantis

text: Kesäkuussa 2012 DeSantis teki vuoden mittaisen ja kaksisuuntaisen NHL-sopimuksen Florida Panthersin kanssa. Hänet lähetettiin syksyn harjoitusleirin päätteeksi farmijoukkue San Antonio Rampageen, tosin DeSantis pelasi siellä myös osaksi NHL:n työsulun takia. Tammikuussa 2013 hänen AHL-seuransa vaihtui Montréal Canadiensin farmijoukkue Hamilton Bulldogsiksi, jonne DeSantis siirtyi AHL-kaupassa vaihdossa Brendon Nashiin. Samassa kuussa NHL-kauden alettua ja työsulun päätyttyä pelaajakauppa kuitenkin virallistettiin Florida Panthersin ja Montréal Canadiensin väliseksi.


title: Jason DeSantis

text: Kaudeksi 2013–2014 DeSantis siirtyi vuoden mittaisella sopimuksella SM-liigajoukkue Helsingin IFK:hon. Hän ei kuitenkaan tuonut täysin esille koko kapasiteettiaan peliinsä ja DeSantisilla oli myös vaikeuksia vakiinnuttaa paikkaansa joukkueen kokoonpanossa. Hän oli kauden jälkeen vapaana agenttina lokakuun 2014 lopulle saakka, kunnes DeSantis siirtyi loppukauden 2014–2015 kattavalla sopimuksella Itävallan Erste Bank Eishockey Ligan Klagenfurter AC:hen. Kesäkuussa 2015 hän teki vuoden mittaisen jatkosopimuksen joukkueen kanssa.


title: Jason DeSantis

text: Syyskuussa 2016 DeSantis teki vuoden mittaisen sopimuksen ECHL-joukkue Orlando Solar Bearsin kanssa.


title: Jason DeSantis

text: DeSantis pelasi alle 18-vuotiaiden MM-kilpailuissa vuonna 2004, jolloin hän voitti hopeaa.


title: Estramustiini

text: Estramustiini on syöpälääke, sytostaatti. Sitä käytetään pitkälle levinneen miesten eturauhassyövän hoidossa. Estramustiini on alkyloiva aine, sekä typpisinappikaasun eli mustiinin johdos, tarkennettuna syöpälääkkeiden hoitokategoriassa. Lääkkeen vaikutus perustuu miessukuhormonin, testosteronin tason alenemiseen elimistössä.


title: Estramustiini

text: Muiden vastaavien muassa, "Estracyt"-nimistä lääkettä voidaan antaa 140 mg kapselissa po. eli suun kautta. Lääkkeen käyttöön sisältyy vasta-aiheita (syitä olla käyttämättä juuri tätä/tämän tyyppistä lääkettä, varotoimia, sekä joitain vakavia haittavaikutuksia).


title: EC Bregenzerwald

text: EC Bregenzerwald on itävaltalainen jääkiekkoseura Alberschwenden kaupungista. Joukkue pelaa Itävaltan toiseksi korkeimmalla sarjatasolla Inter-National-Leaguessa.


title: Stralsundin ruuhet

text: Stralsundin ruuhet (tai Stelasundin ruuhet) ovat kolme muinaista ruuhta, jotka löydettiin vuonna 2002 Stralsundin hansakaupungissa järjestetyissä arkeologisissa kaivauksissa (Fundplatz 225 eli "Mischwasserspeicher"). Kaksi niistä ovat noin 7000 vuotta vanhoja ja kolmas noin 6000 vuotta vanha.


title: Stralsundin ruuhet

text: Kaivauksissa on avattu 200 m² alue, josta on löydetty kivikauden esineistöä mesoliittiselta- ja neoliittiselta kausilta.


title: Stralsundin ruuhet

text: Vanhin ruuhista löydettiin hajonneena usean osaan pääosin lounas-koilliseen asettuneena. Kaksi suurinta osaa olivat 8 ja 6 metriä pitkiä, mutta muut osat alle kaksi metriä pitkiä. Osista on voitu päätellä, että ruuhi oli aikoinaan noin 12 metriä pitkä ja 60 senttimetriä leveä.


title: Stralsundin ruuhet

text: Ruuhi oli koverrettu pitkästä suorasta lehmuksesta. Veneen pohja oli kuorittu puhtaaksi kaarnasta ja sisäpuoli koverrettu auki. Laidoissa havaittiin epäsäännöllisin välimatkoin porattuja pieniä halkaisijaltaan 2−4 senttimetrin reikiä. Tämä on voinut liittyä halkeaman korjaamiseen, mutta sitä ei olla vielä tutkimuksilla vahvistettu.


title: Stralsundin ruuhet

text: Ruuhet 2 ja 3 löydettiin makaamassa vierekkäin pohjois-eteläsuuntaisina. Ruuhen 2 pituus on ollut noin 8 metriä pitkä ja 60−70 senttimetriä leveä. Se löytyi useassa osassa, joista kaksi osaa olivat suuria, mutta muut kappaleet olivat hajonneet pieniksi palasiksi. Ruuhi oli litistynyt sedimenttien painosta eikä keulan paikkaa kyetty enää osoittamaan. Veneen pohjalta löytyi 20 senttimetrinen palanut läikkä. Tämäkin ruuhi oli valmistettu lehmuksen rungosta.


title: Stralsundin ruuhet

text: Ruuhi 3, joka on ollut noin 9 metriä pitkä ja 60−70 senttimetriä leveä, löydettiin kolmeen osaan hajonneena. Laidan paksuus on ollut 2−3 senttimetriä ja laidan pinnasta erottaa vielä heikosti työstön jälkiä. Myös tästä ruuhesta löytyi jälkiä tulenpidosta, koska ruuhen sisältä löytyi 20 senttimetriä leveä ja lähes pyöreä hiiltynyt ja tummunut alue. Ruuhi on tehty lehmuksesta ja se muistuttaa joiltakin ominaisuuksiltaan Tanskalaista Lystrupin 1 ruuhta.


title: Stralsundin ruuhet

text: Ruuhien joukosta löydetyt puutukkien jäänteet ajoitettiin vuosirenkaiden avulla 5100−4800 eaa.. Kaivaukselta löytyi puisia ja luisia esineen osia, kuten piikkejä ja naskaleita, nuolenkärkiä, nuijan varsia ja muita määrittelemättömiä katkelmia. Kiviesineitä olivat säleen katkelmat, kaapimet ja veitset sekä lisäksi keramiikan sirpaleet. Osa sirpaleista voitiin koota tunnistettaviksi astian osiksi. Nämä esinelöydöt viittaavat Ertebøllen kulttuurin aikaan.


title: Royal Republic

text: Royal Republic on ruotsalainen garage rock-yhtye, joka perustettiin Malmössä vuonna 2007. Yhtyeen jäsenet ovat kitaristi/laulaja Adam Grahn, kitaristi Hannes Irengård, basisti Jonas Almén ja rumpali Per Andreasson.


title: Royal Republic

text: Ensimmäinen albumi, "We Are The Royal" nauhoitettiin Beach House Studiossa Malmössä tuottaja Anders Hallbäck avulla. Albumi valmistui vuonna 2009 ja sen miksasi Stefan Glaumann (Rammstein, Europe, Def Leppard). Albumi julkaistiin Ruotsissa helmikuussa 2010 ja sai hyvän vastaanoton kriitikoilta, faneilta ja rockradiolta.


title: Royal Republic

text: Yhtyeen toinen albumi "Save Nation" julkaistiin elokuussa 2012.


title: Royal Republic

text: Royal Republicin kolme ensimmäistä singleä sijoittuivat Bandit Rockin "Most Wanted"-lisalla ensimmäiseksi, ja "Tommy-Gun" oli myös MTV Rockchartin ensimmäisellä sijalla.


title: Ballykellyn pommi-isku

text: Ballykellyn pommi-isku oli terroriteko Ballykellyn kylässä Pohjois-Irlannissa 6. joulukuuta 1982. Iskun teki Irish National Liberation Army (INLA, Irlannin Kansallinen Vapautusarmeija). Isku tehtiin Droppin' Well -nimisessä pubissa järjestetyn diskoillan aikana. Se oli suunnattu läheisen Shackletonin tukikohdan sotilaita vastaan. Siinä kuoli 11 sotilasta ja kuusi siviiliä.


title: Ballykellyn pommi-isku

text: Vuonna 1986 iskusta tuomittiin neljä INLA:n jäsentä elinkautiseen vankeuteen, viides sai kymmenen vuoden tuomion.


title: Ballykellyn pommi-isku

text: Iskusta epäiltiin aluksi Irlannin tasavaltalaisarmeijaa, joka kiisti osallisuutensa. 8. joulukuuta brittiarmeija syytti INLA:ta, koska IRA olisi pyrkinyt välttämään siviiliuhreja kylässä, jossa asui sekä lojalisteja että tasavaltalaisia. Hieman myöhemmin INLA myönsi teon.


title: Ballykellyn pommi-isku

text: Iskua kritisoitiin konfliktin molemmin puolin siviiliuhreista, ja INLA:n myönnettyä teon Irlannin tasavalta kielsi järjestön.


title: EHC Lustenau

text: EHC Lustenau on itävaltalainen jääkiekkojoukkue Lustenaun kaupungista. Joukkue on perustettu vuonna 1970 ja se pelaa maan toiseksi korkeimmalla sarjatasolla Inter-National-Leaguessa.


title: Kingsmillin joukkomurha

text: Kingsmillin joukkomurha oli terroriteko Kingsmillin kylän lähellä Pohjois-Irlannissa 5. tammikuuta 1976. Asemiehet pysäyttivät protestantteja kuljettaneen minibussin ja ampuivat kymmenen sen matkustajaa. Iskua pidetään kostona edellisiltana tehdystä viiden katolisen surmasta.


title: Kingsmillin joukkomurha

text: Kaksi päivää verilöylyn jälkeen Britannian hallitus ilmoitti, että Special Air Service (SAS) on siirtymässä Etelä-Armagh’han.


title: Trofologia

text:
Trofologia on ravintoaineiden yhdistämisen oppi, joka väittää mahdollistavansa optimaalisen ruoansulatuksen, ravinteiden imeytymisen sekä optimaalisen jätteiden erityksen. Sen mukaan ruokien oikealla yhdistelemisellä uskotaan olevan vaikutus ruoansulatukseen, kolesterolitasoon ja aineenvaihduntaan.
Tämän lisäksi tehoton ruoansulatus ja heikko aineenvaihdunta aiheuttavat liikalihavuutta ja tarpeetonta kolesterolia sekä kuona-aineita kertyy elimistöön.
Opin mukaan vähäkalorinen ruokavalio ylikypsistä, jalostetuista ja väärin yhdistetyistä elintarvikkeista lihottaa ja jättää tukkeumia valtimoihin.
Tieteellistä tukea väitteille ei ole.


title: Raumanlinna

text: Raumanlinna on vuonna 1933 valmistunut Rauman keskustassa sijaitseva hotelli-ravintola ja entinen suojeluskuntatalo. Funkistyylisen rakennuksen on suunnitellut arkkitehti Erkki Huttunen. Raumanlinnassa on toiminut hotelli ja ravintola sen valmistumisesta lähtien. Aikaisemmin Sokos Hotelsiin kuulunut Raumanlinna on nykyään osa kansainvälistä Best Western -ketjua.


title: Raumanlinna

text: Rakennus koostuu kahdesta laatikkomaisesta osasta, joista korkeampi oli tarkoitettu hotellikäyttöön ja liikehuoneistoiksi. Matalammassa osassa puolestaan oli ravintola sekä Rauman suojeluskunnan juhlasali. Hotelliosaa on vuosien saatossa korotettu kahdesti vuosina 1949 ja 1958. Aivan Raumanlinnan vieressä sijaitevassa Tarvonsaarenpuistossa on vuonna 1964 paljastettu kuvanveistäjä Arvi Tynyksen tuotantoa oleva sisällissodan valkoisten muistomerkki.


title: Raumanlinna

text: Raumanlinnan yökerho on vuosien saatossa tullut tunnetuksi konserttipaikkana, jossa on esiintynyt kotimaisten lisäksi myös useita merkittäviä ulkomaisia artisteja. Esimerkiksi heavy metal -yhtye W.A.S.P.in ensimmäinen Suomen konsertti 18 vuoden tauon jälkeen oli Raumanlinnassa toukokuussa 2004. Osa Piirpauke-yhtyeen vuonna 1978 ilmestyneestä Piirpauke Live -albumista on nauhoitettu Raumanlinnassa.


title: Yseult de Coppet

text: Yseult de Coppet (o.s. Hofman; 30. toukokuuta 1886 Fontenay – 26. toukokuuta 1978 Pariisi) oli ranskalainen diplomaatin puoliso, kulttuurivaikuttaja ja lahjoittaja. Hänen miehensä ministeri Maurice de Coppet toimi Ranskan suurlähettiläänä Suomessa 1920-luvulla. Pariskunnan lähetystökodista Helsingissä Katajanokalla muodostui seurapiirien kohtauspaikka ja musiikkisalonki, jossa vaalittiin suomalais-ranskalaisia kulttuurisuhteita. Miehensä tavoin Yseult de Coppet oli kiinnostunut suomalaisesta kulttuurista ja opiskeli sekä suomea että ruotsia. Hän solmi suhteita suomalaisiin taiteilijoihin, tutkijoihin ja journalisteihin sekä julkaisi Suomea koskevia lehtikirjoituksia ja tutkielmia.


title: Yseult de Coppet

text: Yseult de Coppet oli alkujaan Maurice de Coppet'n perheen kotiapulainen. De Coppet'n jäätyä leskeksi he avioituivat. De Coppet'lla oli kaksi tytärtä, jotka eivät kuitenkaan asuneet Suomessa. Samoissa piireissä liikkunut Jean-Louis Perret kertoo Yseult de Coppet'n suhtautuneen häneen vihamielisesti ja epäilee syyksi, että hän tiesi tämän taustan. Hän oli Helsingissä hyvin pidetty, ja Ester Ståhlbergin mukaan hän oli "kaunis, elegantti, hieno ja miellyttävä".


title: Yseult de Coppet

text:
Ranskalaiseen "L’art et les artistes" -lehteen Yseult de Coppet kirjoitti tutkielmat Magnus Enckellistä, Akseli Gallen-Kallelasta sekä suomalaisesta ryijytaiteesta. Wäinö Aaltosta käsittelevä kirjoitus ilmestyi L'Art vivant -julkaisussa. Hän keräsi aineistoa Suomen kulttuuria ja historiaa käsittelevää kirjasuunnitelmaansa varten, joka ei kuitenkaan toteutunut. Yksittäisiä lehtikirjoituksia, joissa de Coppet kuvasi muun muassa tutustumismatkoja Lappiin ja Karjalaan, suomalaista juhannuksenviettoa, ilmailuharrastusta ja silakkamarkkinoita, ilmestyi käännöksinä myös suomalaisissa lehdissä. Tekstiensä kuvamateriaalia Yseult de Coppet valokuvasi itse ja hankki myös keräämällä suurehkon valokuvakokoelman. Kustantajan pyynnöstä hän kirjoitti ranskalaisen keittokirjan "Tie miehen sydämeen", joka ilmestyi sekä suomen- että ruotsinkielisenä vuonna 1926.
Miehensä kuoleman jälkeen Yseult de Coppet teki vuonna 1931 Helsingin yliopistolle lahjoituksen, jonka turvin perustettiin edesmenneen suurlähettilään nimeä kantava rahasto. Rahastosta myönnettiin palkintoja ansiokkaille ranskalaisten kirjojen suomennoksille ja ruotsinnoksille. Rahaston toiminta elvytettiin usean vuosikymmenen jälkeen vuonna 2005, jolloin palkinto jaettiin Anna-Maija Viitasen uudelle käännökselle Gustave Flaubertin romaanista "Rouva Bovary" (WSOY 2005). Palkinto jaetaan lahjoittajan toivomuksen mukaisesti ministeri Maurice de Coppet’n kuolinpäivänä 28.9.


title: Yseult de Coppet

text: 1940-luvun lopussa Yseult de Coppet päätti lahjoittaa Helsingin yliopiston kirjastolle (nyk. Kansalliskirjasto) edesmenneen puolisonsa noin 8 000 nidettä käsittävän kirjakokoelman. Valtaosa kirjoista saapui Helsinkiin 1948 ja osa lahjoittajan kuoleman jälkeen 1978. Kokoelmassa on hyvin edustettuina ranskalainen kaunokirjallisuus, kirjallisuudenhistoria, poliittinen historia ja taiteentutkimus. Yseult de Coppet’n lahjoitus sisälsi myös 1900-luvun alun ranskalaisten matkailujulisteiden ja ensimmäisen maailmansotaan liittyvien propagandajulisteiden kokoelman sekä Coppet’n pariskunnan yhteisen henkilöarkiston kirjeenvaihtoineen ja valokuva-albumeineen. Arkiston yksi erikoisuus on eksoottinen valokuva-aineisto Algeriasta, Etiopiasta ja Sudanista.


title: Yseult de Coppet

text: Coppet’n lahjoituskokoelma kuuluu nykyisin Kansalliskirjaston erikois- ja käsikirjoituskokoelmiin.


title: Kiikartorni

text: Kiikartorni on Raumalla Fåfängan niemessä sijaitseva, vuonna 1992 valmistunut näkötorni. Se on 18,6 metriä korkea.


title: Kiikartorni

text: Alkuperäinen Kiikartorni rakennettiin vuonna 1892 Rauman sataman tuntumassa sijaitsevalle Lonsin kalliolle. Se oli tähystys- ja merkinantotorni, josta seurattiin satamaan saapuvia laivoja. Kun tähystäjät huomasivat laivan olevan tulossa, he nostivat tornin huipulle merkkipalloja. Pallot kertoivat kaupungissa olleille ajureille, laivanpurkajille ja muille vastaanottajille laivan saapumisesta. Kiikartornia käytettiin myös myrskyvaroituksen antamiseen kaupunkilaisille. Myrskyn lähestyessä tornin huipulle nostettiin kartion muotoisia merkkejä. Säähavaintoja tornista tehtiin 1940-luvulle saakka. Kiikartorni menetti merkityksensä, kun sähköiset viestintävälineet tulivat käyttöön, ja Lonsissa sijainnut torni purettiin lopulta vuonna 1956.


title: Kiikartorni

text: Ajatus uudesta Kiikartornista syntyi 1990-luvun alussa. Sellainen päättivät rakentaa Rauman merimuseoyhdistys ja paikalliset lahjoittajat pari kilometriä pohjoisemmaksi Syväraumanlahden rantakallioille Fåfängan niemeen. Uusi torni avatiin yleisölle kesäkuussa 1992, kun vanhan Kiikartornin rakentamisesta oli kulunut tasan sata vuotta.


title: Woman of the Year

text: Woman of the Year (suom. "Vuoden nainen") on vuonna 1981 ensi-iltansa saanut Broadway-musikaali. Näytelmän käsikirjoitti Peter Stone ja sen tarina perustuu vuoden 1941 elokuvaan "Tie miehen sydämeen". Musikaalin sävelsi John Kander ja sanoitti Fred Ebb.


title: Woman of the Year

text: "Woman of the Yearin" pääosaa näytteli Lauren Bacall. Raquel Welch toimi Bacallin sijaisena tämän jäätyä tilapäisesti pois tuotannosta joulukuussa 1981. Musikaalia esitettiin New Yorkin Palace Theatressa maaliskuusta 1981 maaliskuuhun 1983. Vuoden 1981 Tony-gaalassa "Woman of the Year" voitti viisi palkintoa yhteensä seitsemästä ehdokkuudesta.


title: Seekirchin ruuhi

text: Seekirchin ruuhi löydettiin vuonna 2012 Saksasta Baden-Württembergin Seekirchissa muinaisen asuinpaikan kaivauksissa noin kilometrin päässä Federseeriedin nykyiseltä rantaviivalta. Ruuhi on noin 6 metriä pitkä, valmistettu lehmuksesta ja on verrattain hyvässä kunnossa, vaikka se saatiin talteen useassa osassa. Se ajoitettiin 2800 eaa. eli nuoremmalle kivikaudelle.


title: Seekirchin ruuhi

text: Kaivausten asuinpaikka kuuluu Unescon Maailmanperintöluettelon Alppien paalutalokylien listalle.


title: Munax

text: Munax Oy on vuonna 2003 perustettu kananmunapakkaamo ja -jalostamo, jonka kotipaikka on Laitilassa. Munaxilla pakataan kuorikananmunia ja valmistetaan kananmunatuotteita. Munaxin aputoiminimet ovat Laitilan Kanatarha ja Laitilan Proegg. Munax toimii vähittäiskaupassa, elintarvikepalvelutoiminnassa ja teollisuuden puolella.


title: Munax

text: Kananmunat markkinoidaan Laitilan Kanatarhan -tuotemerkillä sekä kaupan omilla merkeillä. Tuotevalikoimaan kuuluvat tavalliset munat, vapaan kanan kananmunat, GMO-vapaat kananmunat, ulkokananmunat ja luomukananmunat.


title: Munax

text: Vuonna 2017 yrityksen liikevaihto oli 38 miljoonaa euroa ja yrityksessä työskentelee 80 henkilöä. Munaxilla on yli 60 kananmunan sopimustuottajaa.


title: Munax

text: Munaxin valmistamalle Laitilan Kanatarhan Munavoille myönnettin patentti heinäkuussa 2018


title: Munax

text: Vuonna 2012 Munax Oy:n Janne Torikka valittiin Suomen Ernst & Young Entrepreneur of the Year 2012 -kisan Tuotanto-sarjan voittajaksi. Vuonna 2015 Munax sai Vuoden Tuote Varsinais-Suomessa -palkinnon ja maakunnallisen yrittäjäpalkinnon.


title: Munax

text: Munaxilla on patentoitu täysautomaattinen pastörointilaitteisto. Lämpökäsittely voidaan laitteiston avulla suorittaa perinteistä korkeammassa lämpötilassa ilman, että valmisteen toiminnalliset ominaisuudet kärsivät.


title: Munax

text: Laitilan Kanatarhan Proegg Valkuaista myydään puolen litran tölkeissä. Yhdessä tölkissä on 15 kananmunavalkuaista ja 50 g proteiinia. Helmikuussa 2015 markkinoille tuotiin smoothie. Syyskuussa 2015 yritys toi markkinoille Laitilan Kanatarhan Munavoin. Syyskuussa 2016 lanseerattiin Laitilan Kanatarhan välipalajuoma. Vuonna 2018 Munax toi markkinoille smoothien eri koostumuksella.


title: Munax

text: Munaxin Luomumunamassa voitti Luomuliiton Vuoden Luomutuote 2012 -kilpailun ammattikeittiösarjan. Tuotteissa on Avainlippu-tunnus.


title: Hyderabadin pommi-iskut 2013

text: Hyderabadin pommi-iskut 2013 tapahtuivat 21. helmikuuta 2013, kun Intian Hyderabadissa räjäytettiin kaksi polkupyörään kiinnitettyä pommia 150 metrin päässä toisistaan noin kahden minuutin välein. Iskuissa kuoli 17 ja haavoittui 119 henkilöä. Pommit räjähtivät bussipysäkillä ja elokuvateatterin edustalla alueella, jolla asuu enimmäkseen hinduja. Lisäksi poliisi löysi alueelta kolme räjähtämätöntä pommia. Iskujen takana epäillään olleen Indian Mujahideen -terroristiryhmä. Poliisi oli saanut iskuista vihjeen jo lokakuussa 2012, minkä vuoksi Intian oppositiopuolueet syyttivät hallitusta epäonnistumisesta intialaisten suojelemisessa terrorismilta. YK:n pääsihteeri Ban Ki-moon tuomitsi iskut.


title: Korkeakoulujen yhteiskirjasto

text: Korkeakoulujen yhteiskirjasto on vuoden 2011 alussa toimintansa aloittanut Lahden ammattikorkeakoulun, Lahden yliopistokeskukseen kuuluvien yliopistojen ja Lahden kaupungin yhteistoimintasopimukseen perustuva tieto- ja kirjastopalvelu. Palvelujen tuottaja on Päijät-Hämeen koulutuskonsernin (PHKK) Tieto- ja kirjastopalvelut. Yhteiskirjasto palvelee myös toista astetta, lukiokoulutusta sekä kaikkia muita tiedon tarvitsijoita.


title: Korkeakoulujen yhteiskirjasto

text: Yhteiskirjasto toimii oppimiskeskus Fellmanniassa. Muita toimipisteitä ovat Tietokeskus Hoitaja ja Tietokeskus Niemi.


title: Gigan

text: Gigan on fiktiivinen hahmo Tōhō-yhtiön elokuvissa. Gigan on todella vaarallinen, sillä on pyörösaha vatsassaan, ja kaksi terävää koukkua käsinään. Se pystyy lentämään ja syöksemään punaisia säteitä kidastaan. Gigan on lähes aina esiintyessään taistellut King Ghidorahin rinnalla, tosin kerran se taisteli myös Megalonin kanssa. Alkuperäisessä Heisei-elokuvasarjassa, Gigan oli Nebula-X avaruusrodule kuuluva hirviö, ja Nebula-X käytti Gigania näiden vallatessa planeettoja.


title: Fellmannia

text: Oppimiskeskus Fellmannia on Lahden ydinkeskustaan elokuussa 2011 avattu uuden ajan oppimiskeskus, jonka palvelukokonaisuuden muodostavat innovatiiviset oppimisympäristöt, Korkeakoulujen yhteiskirjasto, verkko-opetuksen kehittämis- ja palvelukeskittymä sekä kokous-, kahvila- ja ravintolapalvelut. Lisäksi talossa toimivat Lahden ammattikorkeakoulun opiskelijapalvelut, matkailun ala sekä opiskelijayhdistys LAMKO ry. Fellmannia toimii tiedon ja oppimisen kohtaamispaikkana eri koulutusalojen ja -asteiden opiskelijoille, opettajille, tutkijoille, kaupunkilaisille, seminaari- ja kokousvieraille sekä kaikille tiedontarvitsijoille. Uutta monialaista palvelukonseptia tuotetaan yhdessä Lahden ammattikorkeakoulun (LAMK), Lahden yliopistokeskuksen toimijoiden ja Koulutuskeskus Salpauksen opetusten kanssa.


title: Fellmannia

text: Fellmannia - tiedon ja oppimisen kohtaamispaikka


title: New York, New York (täsmennyssivu)

text: New York, New York voi viitata seuraaviin asioihin:


title: Amerikanmonisukasmato

text: Amerikanmonisukasmato eli amerikansukasjalkainen ("Marenzelleria viridis") on Itämeressä elävä nivelmatolaji, joka on alun perin kotoisin Pohjois-Amerikan itärannikkoisilta suistoalueilta. Lajin räjähdysmäistä leviämistä on edesauttanut sen kyky sietää hyvin alhaisia happipitoisuuksia. Elintavoiltaan amerikansukasjalkainen on peto ja se saattaa elää jopa 30-40 senttimetrin syvyydessä pohjaliejuun kaivautuneena. Joskus amerikanmonisukasmatoja tavataan myös hyvin matalissa vesissä.


title: Amerikanmonisukasmato

text: Täysikasvuinen amerikanmonisukasjalkainen on noin 10-15 senttimetriä pitkä. Lajin pääosa on päältä päin katsottaessa kolmiomainen ja edestä leveämpi. Päässä on enimmillään neljä pientä silmää ja pään sivuilla kaksi hieman pidempää aistinlonkeroa. Pään päällä taas on kaksi jäniksenkorvamaista, lyhyttä uloketta.


title: Segismundo Martínez Álvarez

text: Segismundo Martínez Álvarez (s. 23. helmikuuta 1943 Acebes del Páramo) on Brasiliassa toimiva espanjalainen roomalaiskatolinen piispa. Hän liittyi salesiaaneihin 16. elokuuta 1961 ja sai pappisvihkimyksensä 2. heinäkuuta 1972. Hänet nimitettiin Corumbán hiippakunnan johtoon 7. joulukuuta 2004. Piispaksi vihkiminen seurasi 30. tammikuuta 2005. Pääkonsekraattorina toimi Mílton Antônio dos Santos, jota avustivat Bruno Pedron ja Frederico Heimler. Martínez Álvarez asetettiin virkaansa 19. maaliskuuta.


title: Bruno Pedron

text: Bruno Pedron (s. 3. kesäkuuta 1944 Torreglia) on Brasiliassa toimiva italialainen roomalaiskatolinen piispa. Hän liittyi salesiaaneihin 16. elokuuta 1963 ja sai pappisvihkimyksensä 6. huhtikuuta 1974. Hänet nimitettiin Jardimin hiippakunnan koadjuuttoripiispaksi 24. maaliskuuta 1999, ja piispaksi vihkiminen seurasi 21. toukokuuta. Pääkonsekraattorina toimi Vitório Pavanello, jota avustivat Juventino Kestering ja Onofre Cândido Rosa.


title: Bruno Pedron

text: Pedronista tuli 4. elokuuta 1999 Jardimin piispa. Hän sai 11. huhtikuuta 2007 nimityksen Ji-Paranán piispaksi, jonka virkaan hänet asetettiin 24. kesäkuuta.


title: Hilaenergia

text: Hilaenergia on se entalpian muutos, joka tapahtuu, kun yksi mooli kiinteää ioniyhdistettä muodostuu kaasumaisessa olomuodossa olevista ioneista. Hilaenergia on ioniyhdisteen stabiilisuuden mitta. Hilaenergian tunnuksena käytetään ΔE:tä tai ΔU:ta ja yksikkönä kJ/mol. Hilaenergian arvo on aina negatiivinen eli ioniyhdisteen muodostuminen kaasumaisista ioneista on eksoterminen reaktio. Mitä negatiivisempi on hilaenergian arvo, sitä stabiilimpi ioniyhdiste on. Hilaenergia vaikuttaa ioniyhdisteiden ominaisuuksiin: esimerkiksi mitä korkeampi hilaenergia ioniyhdisteellä on, sitä vaikeammin se on liuotettavissa. Kiinteillä molekyyliyhdisteillä puhutaan hilaenergian sijasta tavanomaisimmin sublimoitumisentalpiasta.


title: Hilaenergia

text: Hilaenergian määrittämiseen on kehitetty sekä teoreettisia malleja että selvitetty kokeellisesti Born–Haber-syklin avulla.


title: Hilaenergia

text:
Yksi käytetyimmistä tavoista arvioida ioniyhdisteiden hilaenergian suuruutta on Born–Landé-yhtälö. Yhtälö antaa suhteellisen yhtäpitäviä tuloksia kokeellisesti määritettyjen hilaenergioiden arvojen kanssa. Yhtälö on nimetty Max Bornin ja Alfred Landén mukaan. Born–Landé-yhtälön muoto on:
missä


title: Hilaenergia

text: Born–Landé-yhtälöön on tehty useita tarkennuksia, jotka ottavat huomioon dipoli-dipoli-vuorovaikutuksia, dispersioenergian, nollapiste-energian ja ionien polarisoituvuuden. Yksi tarkennettu Born–Landé-yhtälön muoto on Born–Mayer-yhtälö, jossa Bornin eksponentti on korvattu kiteisen yhdisteen kokoonpuristuvuuden suhteella ionien väliseen etäisyyteen yhdisteessä.


title: Hilaenergia

text:
Born–Landé-yhtälön ongelmana on, että hilaenergian arvon määrittäminen vaatii aineen rakenteen ja hilatyypin tarkkaa tuntemista. Anatoli Fedorovich Kapustinskii esitteli vuonna 1956 nimeään kantavan yhtälön, jonka avulla hilaenergia voidaan määrittää. Kapustinskii-yhtälön avulla saadaan hilaenergiasta karkea arvio, joka voi poiketa huomattavastikin kokeellisesta arvosta. Kapustinskii-yhtälö on muotoa
missä


title: Juventino Kestering

text: Juventino Kestering (s. 19. toukokuuta 1946 São Ludgero) on brasilialainen roomalaiskatolinen piispa. Hänet vihittiin papiksi 14. heinäkuuta 1973 ja nimitettiin Rondonópolisin hiippakunnan johtoon 19. marraskuuta 1997. Piispaksi vihkiminen seurasi 8. maaliskuuta 1998. Pääkonsekraattorina toimi Hilário Moser, jota avustivat Eusébio Oscar Scheid ja Osório Willibaldo Stoffel.


title: Vital Corbellini

text: Vital Corbellini (s. 1. joulukuuta 1959 Garibaldi) on brasilialainen roomalaiskatolinen piispa. Hänet vihittiin papiksi Caxias do Sulin hiippakuntaan 28. joulukuuta 1986 ja nimitettiin Marabán hiippakunnan johtoon 10. lokakuuta 2012. Piispaksi vihkiminen seurasi 30. marraskuuta. Pääkonsekraattorina toimi Alessandro Carmelo Ruffinoni, jota avustivat Alberto Taveira Corrêa ja Bruno Pedron. Corbellini asetettiin virkaansa 21. joulukuuta.


title: Alberto Taveira Corrêa

text: Alberto Taveira Corrêa (s. 26. toukokuuta 1950 Nova Lima) on brasilialainen roomalaiskatolinen arkkipiispa. Hänet vihki papiksi Belo Horizonten arkkihiippakuntaan João Resende Costa 15. elokuuta 1973. Hänet nimitettiin Brasílian arkkihiippakunnan vihkipiispaksi sekä Sinnipsan titulaaripiispaksi 24. huhtikuuta 1991, ja piispaksi vihkiminen seurasi 6. heinäkuuta. Pääkonsekraattorina toimi João Resende Costa, jota avustivat Serafim Fernandes de Araújo ja Arnaldo Ribeiro.


title: Alberto Taveira Corrêa

text: Taveira Corrêa sai 27. maaliskuuta 1996 nimityksen Palmasin ja 30. joulukuuta 2009 Belém do Parán arkkipiispaksi, jonka virkaan hänet asetettiin 25. maaliskuuta 2010.


title: Romualdo Matias Kujawski

text: Romualdo Matias Kujawski (s. 24. tammikuuta 1947 Poznań) on Brasiliassa toimiva puolalainen roomalaiskatolinen piispa. Hänet vihki papiksi Poznańin arkkihiippakuntaan Antoni Baraniak 24. toukokuuta 1973. Hänet nimitettiin Porto Nacionalin hiippakunnan koadjuuttoripiispaksi 2. heinäkuuta 2008, ja piispaksi vihkiminen seurasi 15. elokuuta. Pääkonsekraattorina toimi Alberto Taveira Corrêa, jota avustivat Geraldo Vieira Gusmão, Patrick Hoogmartens ja Stanisław Gądecki.


title: Romualdo Matias Kujawski

text: Kujawskista tuli 4. marraskuuta 2009 Porto Nacionalin piispa.


title: Patrick Hoogmartens

text: Patrick Hoogmartens (s. 19. toukokuuta 1952 Tongeren) on belgialainen roomalaiskatolinen piispa. Hänet vihittiin papiksi Hasseltin hiippakuntaan 4. heinäkuuta 1982 ja nimitettiin sen koadjuuttoripiispaksi 8. heinäkuuta 1997. Piispaksi vihkiminen seurasi 26. lokakuuta. Pääkonsekraattorina toimi Paul Schruers, jota avustivat Godfried Danneels, Albert Jean Charles Ghislain Houssiau, Eugeen Laridon ja Alexis Habiyambere.


title: Patrick Hoogmartens

text: Hoogmartensista tuli 25. lokakuuta 2004 Hasseltin piispa.


title: Alessandro Carmelo Ruffinoni

text: Alessandro Carmelo Ruffinoni CS (s. 26. elokuuta 1943 Piazza Brembana) on Brasiliassa toimiva italialainen roomalaiskatolinen piispa. Hänet vihittiin papiksi 8. maaliskuuta 1970 ja nimitettiin Porto Alegren arkkihiippakunnan vihkipiispaksi sekä Furnos Maiorin titulaaripiispaksi 18. tammikuuta 2006. Piispaksi vihkiminen seurasi 17. maaliskuuta. Pääkonsekraattorina toimi Dadeus Grings, jota avustivat Aloísio Sinésio Bohn ja Redovino Rizzardo.


title: Alessandro Carmelo Ruffinoni

text: Ruffinoni sai 16. kesäkuuta 2010 nimityksen Caxias do Sulin koadjuuttoripiispaksi, ja 6. heinäkuuta 2011 hänestä tuli Caxias do Sulin piispa.


title: Mílton Antônio dos Santos

text: Mílton Antônio dos Santos (s. 23. syyskuuta 1946 Campos do Jordão) on brasilialainen roomalaiskatolinen arkkipiispa. Hänet vihittiin salesiaanien papiksi 22. joulukuuta 1974 ja nimitettiin Corumbán hiippakunnan johtoon 31. toukokuuta 2000. Piispaksi vihkiminen seurasi 20. elokuuta. Pääkonsekraattorina toimi Cláudio Hummes, jota avustivat Bonifácio Piccinini ja Vitório Pavanello.


title: Mílton Antônio dos Santos

text: Dos Santos sai 4. kesäkuuta 2003 nimityksen Cuiabán koadjuuttoriarkkipiispaksi, ja 9. kesäkuuta 2004 hänestä tuli sen arkkipiispa. Hän sai 2. elokuuta 2007 lisäksi nimityksen Juínan apostoliseksi hallitsijaksi, mutta hän erosi tästä tehtävästä 12. marraskuuta 2008.


title: Jenna Coleman

text: Jenna-Louise Coleman (s. 27. huhtikuuta 1986 Blackpool, Lancashire, Englanti), joka käyttää työurallaan nimeä Jenna Coleman, on englantilainen näyttelijä. Hänet tunnetaan rooleistaan Jasmine Thomasina saippuasarjassa "Emmerdale" sekä Tohtorin matkakumppanina Clarana "Doctor Who" -televisiosarjassa. Videopelissä "Xenoblade Chronicles" hän esiintyi ääniroolissa Melia-nimisenä hahmona.


title: Jenna Coleman

text: Colemanilla ei ole muodollista näyttelijän koulutusta, mutta hänellä on luontainen kyky jäljitellä erilaisia aksentteja. Hänen isoäitinsä on suuri "Doctor Who" -fani, mutta Coleman ei ollut itse koskaan katsonut sarjaa ennen kuin haki roolia Tohtorin uutena kumppanina.


title: Jenna Coleman

text: "Doctor Whossa" Coleman nähtiin ensimmäisen kerran seitsemännen kauden ensimmäisessä jaksossa "Asylum of the Daleks", jossa hän esiintyi Oswin Oswaldin roolissa. Varsinaiseksi Tohtorin kumppaniksi ja Karen Gillanin korvaajaksi Coleman tuli vuoden 2012 jouluerikoisjaksossa "The Snowmen". Clara on Colemanin mukaan hänen esittämistään roolihahmoista todennäköisesti lähimpänä häntä itseään.


title: Jenna Coleman

text: Colemanin innostus näyttelemiseen sai alkunsa kouluaikoina, jolloin hän perusti ystäviensä kanssa teatteriryhmän ja esiintyi muun muassa Edinburgh Festival Fringessä. Myöhemmin Coleman pyrki erilaisiin teatterikouluihin, mutta sai kesken hakuprosessin Jasmine Thomasin roolin "Emmerdalessa" vuonna 2005 ollessaan 19-vuotias. Hän lähti kyseisestä sarjasta neljän vuoden jälkeen ja näytteli Lindsay Jamesia "Waterloo Roadin koulussa". Noihin aikoihin Coleman pelkäsi joutuvansa tyyppiroolitetuksi. "Waterloo Roadissa" esiintymistä seurasi kausi, jonka aikana hänellä ei ollut lainkaan töitä. Niinpä Coleman päätti pyrkiä uudelleen draamakouluun. Hän kävi läpi kaikki Radan koe-esiintymisvaiheet, mutta epäonnistui täysin viimeisessä kokeessa, jossa ei muistanut lainkaan vuorosanojaan.


title: Jenna Coleman

text: Rada-epäonnistumisen jälkeen Coleman muutti muutamaksi kuukaudeksi Los Angelesiin ja keräsi siellä kaipaamaansa kokemusta koe-esiintymisistä. Sitten hän palasi takaisin kotimaahansa näyttelemään Annie Desmondia ITV:n vuoden 2012 minisarjassa "Titanic". Ennen "Doctor Who" -roolin saamista Coleman oli jo aiemmin yrittänyt päästä esiintymään sarjaan Amy Pondin ystävän osassa. Kyseiseen rooliin häntä ei kuitenkaan ollut valittu.


title: Jenna Coleman

text: Syyskuussa 2015 Coleman paljasti jättävänsä Claran roolin "Doctor Whossa" yhdeksännen kauden jälkeen. Samoihin aikoihin kerrottiin hänen valinnastaan nimirooliin kuningatar Viktoriana ITV:n historiallisessa draamasarjassa "Victoria".


title: Alice

text: Alice voi tarkoittaa ainakin seuraavia:


title: Reyhanlın autopommi-isku

text: Kaksi autopommia räjähti Reyhanlıssa, Hatayn maakunnassa Turkissa 11. toukokuuta 2013. Turkin viranomaiset epäilevät iskun tekijöillä olleen yhteyksiä Syyrian tiedustelupalveluun. Syyria on kuitenkin kiistänyt osallisuutensa. Syyskuussa 2013 al-Qaidan Irakissa ja Syyriassa toimiva osa, Islamilainen valtio Irakissa ja Syyriassa (ISIL) otti vastuun iskusta.


title: Reyhanlın autopommi-isku

text: Lokakuussa 2012 kranaatinheittimen ammus surmasi viisi henkeä lähellä rajaa sijaitsevassa Akçakalen kaupungissa. Helmikuussa 2013 lähellä Reyhanlıa sattuneessa räjähdyksessä kuoli 17 ja 30 loukkaantui.


title: Reyhanlın autopommi-isku

text: Turkin ulkoministeri Ahmet Davutoğlu on sanonut Turkin käyttävän kaikenlaisia keinoja ja syytti Syyriaa. YK:n pääsihteeri Ban Ki-moon ja Yhdysvaltain ulkoministeri John Kerry ovat tuominneet iskun. NATO:n pääsihteeri Anders Fogh Rasmussen sanoi iskua "halveksittavaksi".


title: Reyhanlın autopommi-isku

text: Syyrian tiedotusministeri kielsi maan osallisuuden terroritekoon ja totesi että "me olemme surullisia marttyyrien kuolemasta lauantaina Reyhanlın kaupungissa".


title: Reyhanlın autopommi-isku

text: Turkin armeija lähetti rajalle vahvistusjoukkoja, koska sisällissodan väkivaltaisuuksien pelättiin leviävän rajan toiselle puolen.


title: Sean Monahan

text: Sean Monahan (s. 12. lokakuuta 1994 Brampton, Ontario) on kanadalainen jääkiekkoilija, pelipaikaltaan keskushyökkääjä. Hän edustaa tällä hetkellä NHL-liigassa pelaavaa Calgary Flamesiä.


title: Sean Monahan

text: Monahan varattiin vuoden ensimmäisellä kierroksella, tilaisuuden kuudentena pelaajana. Ennen ammattilaisuraansa hän pelasi juniorikiekkoa OHL-liigan Ottawa 67'sissä.


title: Porin jokisatama

text: Porin jokisatama on Porin keskustan kohdalla Kokemäenjoessa sijaitseva venesatama. Jokisatama toimi myös Porin ensimmäisenä kauppasatamana kaupungin perustamisesta 1700-luvulle asti sekä myöhemmin rannikko- ja matkustajasatamana aina 1960-luvulle saakka.


title: Porin jokisatama

text: Porin jokisatamassa on nykyään yhteensä 264 venepaikkaa, jotka sijaitsevat Etelärannassa, Aittaluodossa, Lukkarinsannassa, Karjarannassa sekä Kirjurinluotoon johtavan Taavi-sillan yhteydessä. Siihen kuuluu myös vierasvene- ja retkeilysatama, joka on Kirjurinluodolla Luotsinmäenjuopa-nimisessä Kokemäenjoen sivuhaarassa. Jokisataman venepaikat ovat erittäin suosittuja, eikä niitä riitä kaikille halukkaille, vaan paikkoja joudutaan vuosittain arpomaan. Jokisatamasta liikennöi myös vesibussi "M/S Charlotta".


title: Porin jokisatama

text: Porin ensimmäinen satama syntyi nykyisen Kokemäenjoen etelärannan kohdalle heti kaupungin perustamisen yhteydessä 1500-luvulla. Silloin kaupunki sijaitsi vielä aivan joen suussa ja sen edustalla lainehti meri. Kokemäenjoen luodot sekä joen pohjoisranta ovat syntyneet vasta myöhempien vuosisatojen aikana maankohoamisen ja joen mukanaan kuljettaman maa-aineksen ansiosta. 1500-luvulta lähtien Porin porvarit purjehtivat säännöllisesti kreijareillaan Tukholmaan ja Itämeren eteläosan hansakaupunkeihin. Porin kauppalaivastoon kuului 1600-luvun alussa parisenkymmentä alusta. Osa sataman toimintaa oli myös nykyisen Linnansillan kohdalla vuodesta 1572 aina 1900-luvun alkuun saakka toiminut Porin laivaveistämö.


title: Porin jokisatama

text: Tyypillisiä Porista laivattuja tuotteita olivat puutavara, terva, nahat, vuodat, voi ja lohi. Tuontiartikkeleita olivat muun muassa suola, olut, viini sekä kankaat ja astiat. 1600-luvun alussa perustettujen Pohjanlahden kaupunkien syntyyn saakka Porin satama toimi myös Pohjanmaalla sekä Lapissa tuotettujen tavaroiden vientisatamana.


title: Porin jokisatama

text: Maankohoamisen johdosta jokisatama jäi koko ajan kauemmaksi avomerestä. 1600-luvun puolivälissä joki oli mataloitunut jo niin, että satamaan oli pakko viitoittaa väylä ja suurimpien alusten lastaus tapahtui muutaman kilometrin päässä kaupungista sijaitsevalla Sandudden eli Hietanenän lastauspaikalla. Tavarat kuljetettiin kaupungin ja lastauspaikan väliä pienemmillä veneillä. 1700-luvulla isojen purjealusten kulku kaupungin edustalla sijaitsevaan satamaan kävi lopullisesti mahdottomaksi ja kauppasataman toiminta alkoi keskittyä Reposaaren satamaan, joka perustettiin virallisesti 1770-luvulla.


title: Porin jokisatama

text: Vanha satama jatkoi toimintaansa jokisatamana, joka palveli matkustajaliikennettä, teollisuutta sekä tavaraliikennettä kaupungin ja ulkosataman välillä. Matkustajaliikennettä oli paitsi kaupungista Reposaareen, myös kauemmaksi, kuten Raumalle, Turkuun ja Helsinkiin sekä aina Pietariin ja Riikaan saakka. Turkuun ja Helsinkiin liikennöi muun muassa vuonna 1884 rakennettu "S/S Norden" ja Pietariin vuotta myöhemmin valmistunut "S/S Concordia". Molemmat alukset rakennettiin Björneborgs Mekaniska Werkstadin telakalla.


title: Porin jokisatama

text: Kokemäenjoen pohjoisrannalle laajentunut jokisatama oli vilkas tavara- ja matkustajasatama aina 1950-luvulle asti. Hinaajien vetämissä lotjissa kuljetettiin tavaraa Mäntyluodon sataman ja kaupungin välillä. Lisäksi liikennöintiä oli Kokemäenjoen yläjuoksulta. Eteläranta oli myös vuonna 1895 valmistuneen Tampere–Pori-radan alkuperäinen päätepiste, kunnes sitä neljä vuotta myöhemmin jatkettiin Mäntyluotoon. Joen etelärannalla sijaitsi erilaisia kauppakojuja ja varastomakasiineja sekä 1900-luvun puolella muun muassa huoltoasema. Makasiineja oli lisäksi nykyisen Karjarannan kaupunginosan alueella, mistä viimeiset purettiin vuonna 1972. Öljy-yhtiö Nobel Standard (myöhemmin Esso) puolestaan rakensi Karjarantaan oman tuontisataman vuonna 1912, ja 1937 paikalla aloitti toimintansa Shell. Öljysatamassa sijaitsi varastorakennusten ja öljytuotteiden käsittelyyn tarkoitettujen laitteistojen lisäksi useita suuria öljysäiliöitä.


title: Porin jokisatama

text: Jokisataman matkustaja- ja tavaraliikenne alkoi hiljentyä nopeasti 1950-luvun lopulla, kun Reposaareen valmistui maantieyhteys uuden sillan kautta. Myös öljysataman toiminta loppui vuonna 1959 valmistuneen Tahkoluodon öljysataman rakentamisen jälkeen. 1960-luvun aikana jokisatama hiipui lopullisesti, ja yhtä lukuun ottamatta kaikki siihen liittyneet rakennukset on purettu. Ainoa jäljellä oleva on vuonna 1895 rakennettu Gustaf Nyströmin suunnittelema rantamakasiini, jossa toimii nykyään Cafe Jazz -niminen ravintola.


title: Immenköyrykäs

text: Immenköyrykäs ("Rhabdomastix parva") on partenogeneettisesti lisääntyvä uhanalainen vaaksiaislaji, jota tavataan vain Kölivuoriston pohjoisosissa kalkkipitoisilla lähteillä. Metsähallituksen hyönteistutkija Jukka Salmela on löytänyt lajin ensimmäistä kertaa Suomesta 2012 Savukosken Törmäojalta.


title: Alice (laulaja)

text: Alice ([aˈliːtʃɛ]), aiemmalta taiteilijanimeltään Alice Visconti ja oikealta nimeltään Carla Bissi, (s. 26. syyskuuta 1954 Forlì) on italialainen laulaja-lauluntekijä ja pianisti, joka aloitti uransa vuonna 1971. Hän teki läpimurtonsa voittamalla San Remon musiikkifestivaalit vuonna 1981 laulullaan ”Per Elisa”. Tätä seurasivat hittisinglet ”Una notte speciale”, ”Messaggio”, ”Chan-son Egocentrique”, ”Prospettiva Nevski” ja ”Nomadi” sekä albumit kuten "Gioielli rubati", "Park Hotel", "Elisir" ja "Il sole nella pioggia charting", jotka saavuttivat Italian lisäksi menestystä Manner-Euroopassa, Skandinaviassa ja Japanissa. Vuonna 1984 Alice duetoi Eurovision laulukilpailussa yhdessä pitkäaikaisen yhteistyökumppaninsa Franco Battiaton kanssa kappaleella ”I treni di Tozeur”. Myöhempinä vuosina Alice on laajentanut musiikillista uraansa iskelmästä klassiseen, jatsiin, electronicaan ja ambientiin ja on tehnyt yhteistyötä useiden englantilaisten ja amerikkalaisten muusikoiden kanssa. Yhteistyökumppaneita ovat olleet muun muassa muusikot Trey Gunn, Peter Hammill, Gavin Harrison, Steve Jansen, Phil Manzanera ja Jerry Marotta. Alicen viimeisin albumi, "Sansara", julkaistiin vuonna 2012.


title: Hunter Shinkaruk

text: Hunter Shinkaruk (s. 13. lokakuuta 1994 Calgary, Alberta) on kanadalainen jääkiekkoilija, pelipaikaltaan laitahyökkääjä, joka edustaa NHL-seura Calgary Flamesin organisaatiota.


title: Hunter Shinkaruk

text: Vancouver Canucks varasi hyvästä laukauksestaan tunnetun Shinkarukin vuoden 24:ntenä pelaajana.


title: Johan Joseph Faict

text: Johan Joseph Faict (22. toukokuuta 1813 Leffinghe – 4. tammikuuta 1894) oli belgialainen roomalaiskatolinen piispa. Hänet vihittiin diakoniksi 23. joulukuuta 1837 ja papiksi 9. kesäkuuta 1838. Hän sai nimityksen Bruggen hiippakunnan johtoon 22. syyskuuta 1864. Piispaksi vihkiminen seurasi 18. lokakuuta. Pääkonsekraattorina toimi Engelbert Sterckx.


title: Johan Joseph Faict

text: Faict osallistui Vatikaanin ensimmäiseen kirkolliskokoukseen. Hän kuoli 80-vuotiaana virassa.


title: Josef De Kesel

text: Josef De Kesel (s. 17. kesäkuuta 1947 Gent) on belgialainen roomalaiskatolinen piispa. Hänet vihittiin papiksi Gentin hiippakuntaan 26. elokuuta 1972 ja nimitettiin Mechelen-Brysselin arkkihiippakunnan vihkipiispaksi sekä Bulnan titulaaripiispaksi 20. maaliskuuta 2002. Piispaksi vihkiminen seurasi 26. toukokuuta. Pääkonsekraattorina toimi Godfried Danneels, jota avustivat Arthur Luysterman ja Rémy Victor Vancottem.


title: Josef De Kesel

text: De Kesel sai 25. kesäkuuta 2010 nimityksen Bruggen piispaksi, jonka virkaan hänet asetettiin 10. heinäkuuta.


title: Rémy Victor Vancottem

text: Rémy Victor Vancottem (s. 25. heinäkuuta 1943 Tubize) on belgialainen roomalaiskatolinen piispa. Hänet vihki papiksi Mechelen-Brysselin arkkihiippakuntaan Leo Jozef Suenens 27. kesäkuuta 1969. Hänet nimitettiin Mechelen-Brysselin vihkipiispaksi sekä Unizibiran titulaaripiispaksi 15. helmikuuta 1982, ja piispaksi vihkiminen seuerasi 21. maaliskuuta. Pääkonsekraattorina toimi Godfried Danneels, jota avustivat Emiel-Jozef De Smedt, Jean Huard, Paul Constant Schoenmaekers ja Jean-Baptiste Musty.


title: Rémy Victor Vancottem

text: Vancottem sai 31. toukokuuta 2010 nimityksen Namurin piispaksi.


title: Henricus Lamiroy

text: Henricus Lamiroy (29. elokuuta 1883 – 10. toukokuuta 1952) oli belgialainen roomalaiskatolinen piispa. Hänet vihittiin papiksi 18. joulukuuta 1909 ja nimitettiin Bruggen hiippakunnan koadjuuttoripiispaksi sekä Lamuksen titulaaripiispaksi 6. elokuuta 1929. Piispaksi vihkiminen seurasi 14. lokakuuta. Pääkonsekraattorina toimi Gustave-Joseph Waffelaert, jota avustivat Honoré-Joseph Coppieters ja Paulin Ladeuze.


title: Henricus Lamiroy

text: Lamiroysta tuli 18. joulukuuta 1931 Bruggen piispa.


title: Pihlajanmarjakoi

text:
Pihlajanmarjakoi ("Argyresthia conjugella") on pieni, harmaankirjava perhoslaji, jonka toukat elävät pääasiassa pihlajanmarjoissa, mutta aiheuttavat ajoittain taloudellisesti merkittäviä tuhoja myös omenoille. Pihlajanmarjakoita tavataan laajalti Euroopassa, Aasiassa ja Amerikassa, ja laji elää erityisesti pihlajia tai omenapuita kasvavissa puutarhoissa ja lehtimetsissä.
Pihlajanmarjakoi on pieni, harmaankirjava perhonen, jonka siipiväli on vain 10–14 mm ja joka muistuttaa paljon eräitä muita "Argyresthia"-suvun lajeja. Lajilla esiintyy myös jonkin verran yksilöllisiä ulkonäköeroja. Etusiivet ovat kapeat ja yleisväriltään tavallisesti ruskehtavan harmaat. Siiven etureunassa on pieniä kermanvalkoisia täpliä, joiden väliset kohdat ovat muuta siipeä tummemman harmaita. Lisäksi siiven kärjessä on suurempi kermanvalkoinen laikku ja siiven takareuna on tyvestä lähtien noin kahden kolmasosan matkalta leveästi kermanvalkoinen. Siiven takareunan puolivälistä lähtee leveä mustanharmaa vyö, joka katkaisee kermanvalkoisen alueen ja suuntautuu vinosti siiven kärkeä kohti, muttei kuitenkaan ylety siiven etureunaan saakka. Takasiivet ovat yksivärisen vaaleanharmaat. Pään ja keskiruumiin yläpuolet ovat kermanvalkoiset, ja takaruumis on vaaleanharmaa.


title: Pihlajanmarjakoi

text: Nuoret toukat ovat kellertävän valkoisia ja niillä on ruskea pää, niska sekä takaruumiin kärki. Täysikasvuinen toukka on noin 7 mm pitkä ja väriltään vaalean punertava.


title: Pihlajanmarjakoi

text: Lajia tavataan laajalti Euroopassa, Aasiassa ja Amerikassa. Suomessa lajia tavataan lähes koko maassa, mutta Lapista on vain hajanaisia havaintoja. Perhoset lentävät yhtenä sukupolvena kesäkuun alusta elokuulle, ja lennon huippu sijoittuu kesäkuun loppupuoliskolle.


title: Pihlajanmarjakoi

text: Pihlajanmarjakoita tavataan pihlajia tai omenapuita kasvavissa puutarhoissa ja lehtimetsissä. Perhoset ovat aktiivisia ympäri vuorokauden, ja illan tullen niitä voi lentää kirkkaiden valojen luokse. Naaraat munivat hedelmäraakileiden pinnalle ja munat kuoriutuvat viikon-parin kuluttua. Kukin naaras tuottaa yleensä 35–45 munaa, mutta joskus enemmänkin. Toukkien pääasiallista ravintoa ovat pihlajanmarjat, joiden hedelmälihaan ne kaivertavat käytäviä. Kuitenkin, erityisesti vuosina, joina pihlajanmarjoja on vähän, perhoset munivat omenoille, jolloin toukat elävät omenoiden hedelmälihassa ja tekevät hedelmät käyttökelvottomiksi. Tarvittaessa toukka voi siirtyä hedelmästä toiseen. Vajaan kahden kuukauden kuluttua kuoriutumisestaan täysikasvuiset toukat laskeutuvat silkkirihman varassa maahan ja koteloituvat aivan maanpinnan alle toukan silkistä kehräämän kaksinkertaisen kotelokopan sisään. Kotelo talvehtii.


title: Pihlajanmarjakoi

text: Lajin luontaisista vihollisista merkittävin on "Microgaster politus" -vainopistiäinen. Myös eräät petokovakuoriaiset, sienitaudit ja virukset rajoittavat kantaa. Lajille on saatavilla kaupallinen feromoni ja torjuntaa varten lajin esiintymistä ja runsautta voidaan kartoittaa feromonipyydyksillä. Torjunta tapahtuu myrkytyksin.


title: Pihlajanmarjakoi

text: Toukkien ravintokasveja ovat kotipihlaja ("Sorbus aucuparia") sekä omenat ("Malus")


title: François-René Boussen

text: François-René Boussen (2. joulukuuta 1774 – 1. lokakuuta 1848) oli belgialainen roomalaiskatolinen piispa. Hänet vihittiin papiksi 21. joulukuuta 1805 ja nimitettiin 17. joulukuuta 1832 Gentin hiippakunnan koadjuuttoripiispaksi sekä Ptolemais in Thebaiden titulaaripiispaksi. Piispaksi vihkiminen seurasi 27. tammikuuta 1833. Pääkonsekraattorina toimi Engelbert Sterckx.


title: François-René Boussen

text: Boussen sai 23. kesäkuuta 1834 nimityksen Bruggen piispaksi. Hän kuoli 73-vuotiaana virassa.


title: Mika Väyrynen

text: Mika Väyrynen on seuraavien henkilöiden nimi:


title: Otanlahden urheilukeskus

text: Otanlahden urheilukeskus sijaitsee Raumalla Otanlahden kaupunginosassa.


title: Otanlahden urheilukeskus

text: Ensimmäinen urheilukenttä Otanlahden alueelle valmistui jo vuonna 1914. Nykyään urheilukeskukseen kuuluvat muun muassa yleisurheilu-/jalkapallokenttä, erillinen jalkapallonurmi, kaksi hiekkakenttää sekä kaksi beach volley -kenttää. Myös Otanlahden pesäpallostadion on osa urheilukeskusta.


title: Otanlahden urheilukeskus

text: Urheilukeskuksessa sijaitsee lisäksi vuonna 1915 valmistunut jugendvaikutteinen paviljonki. Puurakenteinen paviljonki on Rauman Urheilijoiden rakentama. Siihen käytetyn puutavaran seura sai lahjoituksena Vuojoki Gods Ab:n sahalta. Paviljonki on nykyäänkin alkuperäisessä käytössään valinevarastona sekä pukeutumistiloina. Siinä on myäs aikoinaan toiminut kahvila.


title: Peter Pihlström

text: Peter Erik Pihlström (s. 16. joulukuuta 1972 Helsinki) on suomalainen koreografi, tanssija ja ääninäyttelijä. Hän valmistui Teatterikorkeakoulusta teatteritaiteen maisteriksi vuonna 2000. Hän on toiminut koreografina ohjelmissa Kuorosota, Dance, X Factor ja Idols. Hän on dubannut ääntään esimerkiksi Billylle, Cubixissä Mongille, Teini-ikäiset mutanttininjakilpikonnissa kaudella 1 (jaksot 9-26) Michelangelolle, Disneyn Välitunnissa sivurooleille, Brandy ja Herra Whiskersille Ed-saukolle, LazyTownissa Sportacukselle, "Pokémonissa" Jamesille, Tabithalle, N:lle, Alainille sekä Tiernolle, "ICarlyssä" Spencerille, "Daltoneissa" Rantanplanille, "Legends of Chimassa" Razarille, BeyWheelz:ssä Wheeler DJ:lle, "Turbo FAST:ssä" Luisulle , "Voltron – Universumin soturissa" Lancelle ja Rogerille. Marco Bjurström julkisti toukokuussa 2016 yli 20 vuotta kestäneen suhteensa Pihlströmiin.


title: Pikkuhedelmäkääriäinen

text: Pikkuhedelmäkääriäinen, joissakin lähteissä punelatvakääriäinen, ("Pammene rhediella") on pieni, tummansävyinen perhonen. Toukkana sillä on jonkin verran merkitystä hedelmäpuiden tuholaisena.


title: Pikkuhedelmäkääriäinen

text: Pikkuhedelmäkääriäisen etusiivet ovat tumman tuhkanharmaat, mutta siiven kärkiosa on ruskehtavan oranssi ja siinä saattaa erottua hopeankiiltoisia poikkijuovia. Siiven kärkiosan etureunassa on rivi valkeita kostaalitäpliä. Takasiivet ovat etusiipiä vaaleamman harmaat. Siipiväli 9–12 mm.


title: Pikkuhedelmäkääriäinen

text: Pikkuhedelmäkääriäistä tavataan Euroopasta Lähi-Idän kautta Keski-Aasiaan. Suomessa lajia on tavattu harvakseltaan suunnilleen Vaasa-Imatra-linjan eteläpuolella sekä Ahvenanmaalla. Perhoset lentävät yhtenä sukupolvena kesäkuun alkupuolella.


title: Pikkuhedelmäkääriäinen

text: Aikuisten perhosten lento keskittyy toukkien ravintokasviksi sopivien puiden kukinta-aikaan. Perhoset ovat aktiivisia päivällä ja lentävät etenkin kirkkaalla auringonpaisteella puiden latvustoissa. Satunnaisesti yksilöitä voi tulla hämärän aikaan valolle. Naaras munii yksittäisiä munia ravintokasvien lehtien alapinnoille, mistä kuoriutuneet toukat hakeutuvat hedelmien raakileisiin. Toukka kehrää suojakseen lujaa seittiä, johon tarttuu toukan ulosteita ja vahingoittaa raakiletta joko pinnallisesti, yleensä piilotellen raakileeseen kiinni kehrätyn lehden suojissa tai kaivertaa hedelmälihaan kapean käytävän raakileen kiinnityskohdasta alkaen. Tavallisesti käytävä ei ulotu siemenkotaan saakka. Toukka voi myös siirtyä kasvaessaan raakileesta toiseen. Pahoin vahingoittuneet raakileet putoavat maahan tai jäävät roikkumaan seitin varaan. Pinnallisesti vahingoittuneet voivat kypsyä normaalisti, mutta vahingoittunut kuoren kohta arpeutuu ja kypsä hedelmä on epämuodostunut. Täysikasvuinen toukka rakentaa kotelokopan maahan tai kaarnan rakoon ja talvehtii sen sisällä. Varsinainen koteloituminen tapahtuu keväällä.


title: Pikkuhedelmäkääriäinen

text: Torjuntaa varten lajin esiintymistä voidaan kartoittaa feromonipyydyksillä. Lajille on olemassa kaupallinen feromoni, mutta yksilöitä tulee jonkin verran myös omenakääriäisen feromonille.


title: Pikkuhedelmäkääriäinen

text: Toukka elää monilla ruusukasveihin kuuluvilla puulajeilla, etenkin orapihlajalla ("Crataegus") ja omenalla ("Malus"), mutta harvakseltaan myös luumulla ("Prunus domestica"), päärynällä ("Pyrus") sekä kirsikalla ("Prunus cerasus").


title: Mahendraparvata

text: Mahendraparvata ("Suuren Indran vuori") oli keskiaikaisen Khmerien valtakunnan aikainen kaupunki Kambodžassa.


title: Mahendraparvata

text:
Kaupunki sijaitsi nykyisessä Siĕm Réabin provinssissa Phnom Kulen-vuorten rinteillä noin 45 kilometriä pohjoiseen Siĕm Réabista.
Siem Reapin jonka lähellä on Angkor Watin temppeli. Kaupunki rakennettiin 802 jaa., noin 350 vuotta ennen Angkor Watia. Se oli yksi kolmesta suuren soturikuninkaan Jayavarman II:n pääkaupungeista. Mahendraparvata oli khmerien imperiumin perustajakaupunki.


title: Mahendraparvata

text: Kaupungin olemassaolosta oli kerrottu vanhoissa kirjoituksissa, mutta sen tarkkaa sijaintia ei tunnettu. Se löytyi vuonna 2013 helikopterista käsin laserilla toimivan Lidar-kaukokartoituslaitteen avulla. Paikan päälle oli vaikea kulkea muun muassa soiden ja maamiinojen takia. Tutkijat löysivät ensimmäisellä maaretkellä kuusi temppeliä. Kaupunki on säästynyt ryöstelyiltä. Ei ole vielä varmaa, onko löydetty kaupunki Mahendraparvata.


title: Celebesinharakkakottarainen

text: Celebesinharakkakottarainen ("Streptocitta albicollis") on kottaraisten heimoon kuuluva varpuslintu.


title: Celebesinharakkakottarainen

text: Celebesinharakkakottaraista tavataan Indonesiassa. Lajia on kuvattu yleiseksi, ja se on luokiteltu elinvoimaiseksi.


title: Himalajankottarainen

text: Himalajankottarainen ("Saroglossa spiloptera") on kottaraisten heimoon kuuluva varpuslintu.


title: Himalajankottarainen

text: Himalajankottaraista tavataan Bangladeshissa, Bhutanissa, Intiassa, Myanmarissa, Nepalissa ja Thaimaassa. Lajin on kuvattu olevan paikallisesti yleinen, ja se on luokiteltu elinvoimaiseksi.


title: Madagaskarinkottarainen

text: Madagaskarinkottarainen ("Hartlaubius auratus") on kottaraisten heimoon kuuluva varpuslintu.


title: Madagaskarinkottarainen

text: Madagaskarinkottaraista tavataan kotoperäisenä Madagaskarissa. Lajia on kuvattu harvinaisesta yleiseksi. Se on luokiteltu elinvoimaiseksi.


title: Angolan junahyökkäys

text: Angolan junahyökkäys oli väkivaltainen isku 10. elokuuta 2001 Angolan sisällissodan aikana Zenzan ja Dondon välisellä rataosuudella noin 150 km maan pääkaupunki Luandasta kaakkoon. UNITAn joukot suistivat junan raiteltaan miinan avulla, ja sen lastina olleet polttoaineet räjähtivät.


title: Angolan junahyökkäys

text: Iskussa sai surmansa noin 150 henkeä, ja lisäksi noin 150 sai vammoja. Iskun tehnyt UNITA sanoi junan olleen sotilas- eikä siviilikohde, koska sitä saattoi hallituksen joukkojen pataljoona ja mukana oli ampumatarvikkeita. Hallitus sanoi että matkustajina oli siviilejä, ja että junan osuttua miinaan sissit hyökkäsivät matkustajien kimppuun. YK:n turvallisuusneuvoston jäsenet tuomitsivat iskun terroritekona.


title: Angolan junahyökkäys

text: Juna kulki tätä reittiä kolme kertaa viikossa, ja hyökkäyksen sattuessa siinä oli noin 500 matkustajaa. Osa vaunuista oli umpinaisia matkustajavaunuja, osa oli avovaunuja joissa kuljetettiin sekä matkustajia että rahtia.


title: Angolan junahyökkäys

text: Hyökkäys tehtiin samaan aikaan kun yhdysvaltalainen delegaatio oli maassa tutustumassa oloihin ja arvioidakseen, voidaanko maassa järjestää vaalit seuraavana vuonna.


title: Demetrio Mansilla Reoyo

text: Demetrio Mansilla Reoyo (23. marraskuuta 1910 Los Ausines – 7. joulukuuta 1998) oli espanjalainen roomalaiskatolinen piispa. Hänet vihittiin papiksi 22. syyskuuta 1934 ja nimitettiin Burgosin arkkihiippakunnan vihkipiispaksi sekä Erythraen titulaaripiispaksi 15. marraskuuta 1958. Piispaksi vihkiminen seurasi 4. tammikuuta 1959. Pääkonsekraattorina toimi Luciano Pérez Platero, jota avustivat Ángel Temiño Sáiz ja Abilio del Campo y de la Bárcena.


title: Demetrio Mansilla Reoyo

text: Mansilla Reoyo sai 7. heinäkuuta 1964 nimityksen Ciudad Rodrigon piispaksi, jona hän toimi, kunnes jäi eläkkeelle 7. tammikuuta 1988. Hän osallistui Vatikaanin toiseen kirkolliskokoukseen.


title: Chittisinghpuran joukkomurha

text: Chittisinghpuran joukkomurha oli väkivaltaisku, jossa ammuttiin 36 sikhiä 20. maaliskuuta 2000 Pohjois-Intiassa Jammu ja Kashmirin osavaltiossa. osallistui 40-50 miestä, jotka automaattiasein varustautuneina pakottivat asukkaita kodeistaan, erottivat miehet naisista ja ampuivat miehet. Intian viranomaisten mukaan ampujilla oli yhteyksiä Pakistaniin. Isku tehtiin samaan aikaan kun Yhdysvaltojen presidentti Bill Clinton oli valtiovierailulla Intiassa.


title: Chittisinghpuran joukkomurha

text: Kaksi pakistanilaista miestä, Mohd Suhail ja Waseem Ahmed, oli syytettyinä osallisuudesta iskuihin. Heidän sanottiin olevan Lashkar-e-Taiban jäseniä. Oikeudessa kuullut todistajat kertoivat kylään tulleen 20–30 sotilaspukuista miestä, mutta eivät tunnistaneet oikeussaliin tuotuja syytettyjä. Lopulta miehet vapautettiin todisteiden puuttuessa.


title: EK Zell am See

text: EK Zell am See on vuonna 1928 perustettu itävaltalainen jääkiekkojoukkue Zell am Seen kaupungista. Joukkue pelaa Itävallan toiseksi korkeimmalla sarjatasolla Inter-National-Leaguessa.


title: Francisco da Costa Gomes

text: Francisco da Costa Gomes (lyhyesti "Costa Gomes") (30. kesäkuuta 1914 Chaves – 31. heinäkuuta 2001 Lissabon) oli Portugalin presidentti neilikkavallankumouksen vuosina 1974–1976. Costa Gomes oli ammattisotilas, joka otti osaa jo vuoden 1961 liikehdintään puolustusministeri Botelho Monizia vastaan. Hänet erotettiin sotilasvirasta huhtikuussa 1974, kun hän kieltäytyi vannomasta uskollisuutta Marcelo Caetanon hallitukselle. Samassa kuussa (25.4.1974) puhkesi neilikkavallankumous, jota johti seitsenjäseninen Asevoimien liike. Costa Gomes oli liikkeen yhtenä jäsenenä ja hän toimi kumouksen jälkeen maan asevoimien ylipäällikkönä. Syksyllä Costa Gomes nousi maan presidentiksi sen jälkeen, kun presidentti António de Spínola riitautui Asevoimien liikkeen kanssa neilikkavallankumouksen suunnasta ja erosi.


title: Francisco da Costa Gomes

text: Costa Gomes toimi presidenttinä kahden vuoden ajan. Maan ensimmäisissä presidentinvaaleissa 1976 tehtävään valittiin kenraali António Ramalho Eanes.


title: Ryūhō

text: Ryūhō () oli keisarillisen Japanin laivaston kevyt lentotukialus toisessa maailmansodassa. Alus oli ainoa suurehko sota-alus, joka vaurioitui Doolittlen iskussa 18. huhtikuuta 1942 ollessaan Yokosukassa.


title: Ryūhō

text: Alus tilattiin vuonna 1933 Yokosukasta ja sen köli laskettiin vielä samana vuonna 12. huhtikuuta. Alus laskettiin vesille 16. marraskuuta sukellusveneiden emälaiva "Taigeina" ja se valmistui 31. maaliskuuta 1934. Alus liitettiin laivastoon ensimmäisenä päällikkönään Sukigara Tamazo.


title: Ryūhō

text:
Alus liitettiin 15. marraskuuta Kuren suojajoukkoihin kuuluvaan Otaken sukellusvenekouluun koululaivaksi, jolloin aluksen päälliköksi nimitettiin Takasu Sanjiro. Alus oli Japanin 4. laivaston mukana merisotaharjoituksessa, kun 58 aluksen osasto joutui 26. syyskuuta 1935 nopeasti liikkuneen pyörremyrskyn yllättämäksi. Alus vaurioitui ja sen hitsatussa rungossa havaittiin merkittäviä murtumia.
Marco Polon sillan selkkauksesta 7. heinäkuuta 1937 Japani sai syyn aloittaa sotatoimet Kiinaa vastaan. "Taigei" liitettiin 19. elokuuta 23. ilma-armeijakuntaan, joka koostui vesilentokoneiden emäaluksista. Samana päivänä alukselle siirtyi Sasebon 23. meritiedusteluyksikkö.


title: Ryūhō

text: Alus saapui 15. syyskuuta Etelä-Kiinan rannikolle. Lentotukikohdan valmistuttua Niujianshaniin puolet 23. meritiedusteluyksikön kaksipaikkaisista ja kaksitasoisista kellukkein varustetuista Type 95 Kawanishi E8N2 tiedustelukoneista siirtyi 15. syyskuuta vesilentokoneiden emälaiva "Kagumarulle".


title: Ryūhō

text: Loppu osa meritiedusteluyksikön koneista siirrettiin 2. lokakuuta "Notorolle" ja samalla meritiedusteluyksikkö lakkautettiin. Alus liitettiin 15. elokuuta 1938 1. laivaston 1. sukellusvenelaivuetta ja edelleen 15. marraskuuta 1939 2. laivaston 3. sukellusvenelaivueeseen, joka siirrettiin osaksi 6. laivastoa 15. marraskuuta 1940.


title: Ryūhō

text: Alus siirrettiin 20. joulukuuta 1941 Kuren laivastoalueen reservialukseksi No.3 ja samalla se poistettiin palveluksesta. Alus oli päätetty muuttaa kevyeksi lentotukialukseksi ja muutostöistä vastaavaksi upseeriksi määrättiin aluksen päällikkö Kiyama Tatsuo.


title: Ryūhō

text: Aluksen ollessa Yokosukan telakalla se joutui 18. huhtikuuta 1942 luutnantti Edgar E. McElroyn lentämän North American B-25 Mitchellin (s/n 40-2247) pommittamaksi. Lentokone kuului Yhdysvaltain everstiluutnantti H. Doolittlen osastoon, jonka tehtävänä oli pommittaa Tokiota. Aluksen keulaan osui pommi ja 30 sirotetta, joista kahdeksan oli suutareita, osui alukseen. Aluksen kärsimät vauriot olivat kuitenkin lieviä ja ainoastaan seitsemän henkeä sai surmansa.


title: Ryūhō

text: Aluksen päälliköksi nimitettiin 23. huhtikuuta Soma Shinshiro ja se liitettiin 20. lokakuuta Maizurun laivastoalueen reservialukseksi No.1. Aluksen muutostyöt saatiin päätökseen 30. marraskuuta 1942 ja se palautettiin palvelukseen.


title: Ryūhō

text: Alus palasi palvelukseen 28. marraskuuta 1942 kevyenä lentotukialuksena nimellä "Ryūhō" ensimmäisenä päällikkönään Kamei Yoshio.


title: Ryūhō

text: Hävittäjä "Tokitsukazen" saattamana alus lähti 11. joulukuuta 1942 Yokosukasta sisämerelle liittyäkseen Trukilla olevaan laivastoon. Aluksen kannella oli kaksikymmentä kevyttä pommikonetta ja niiden lentäjät. Seuraavana päivänä kello 09.10 "Ryūhōon" osui Tokionlahden edustalla Hachijojimasta 160 merimailia itään Yhdysvaltain laivaston sukellusvene "USS Drumin" laukaisema torpedo. Aluksen vauriot olivat vähäisiä, mutta se joutui palaamaan Yokosukaan korjattavaksi. "Tokitsukaze" jätti 14. joulukuuta aluksen Tokionlahden edustalla, kun seitsemän hävittäjää vastaanotti vaurioituneen lentotukialuksen saattaakseen sen satamaan. Alus saapui vielä samana päivänä Yokosukaan, jossa se siirrettiin 16. joulukuuta telakalle.


title: Ryūhō

text: Alus vapautui 10. helmikuuta 1943 telakalta ja se lähti 19. maaliskuuta Oitaan. Alus saapui sisämerelle 20. maaliskuuta ja se teki aina toukokuun loppuun erilaisia kuljetuksia valtakunnan eteläosien tukikohtiin. Alus lähti 11. kesäkuuta Hashirajimasta Yokosukaan vastaanottaakseen "Hiyōn" lentorykmentin, joka oli jäänyt vapaaksi "Hiyōn" tultua torpedoiduksi 10. kesäkuuta Tokionlahden edustalla. Seuraavana päivänä alus siirrettiin 3. laivaston 2. lentotukialusdivisioonaan.


title: Ryūhō

text: Alus saapui 13. kesäkuuta Yokosukaan, mistä se lähti 16. kesäkuuta yhdessä "Unyōn" ja "Chūyōn" kanssa Trukille. Alukset saapuivat määränpäähänsä 21. kesäkuuta. Alus liittyi 10. heinäkuuta 2. lentotukialusdivisioonaan. Alus lähti 19. heinäkuuta Kureen, jonne se saapui 24. heinäkuuta. Heinäkuun ja elokuun alus teki matkoja muun muassa Kinetsuriin, Beppuun ja Hashirajimaan.


title: Ryūhō

text: "Hiyōn" korjausten valmistuttua lentorykmentti poistui 30. elokuuta "Ryūhōlta" ja alus palasi 2. syyskuuta Kureen, jossa se siirrettiin telakalle 22. syyskuuta. Alus vapautui telakalta 27. syyskuuta ja se lähti 6. lokakuuta kiertämään sisämeren satamia. Alus saapui 10. lokakuuta Saekiin, josta se lähti seuraavana päivänä edelleen Saman kautta Singaporeen. Alus saapui 15. lokakuuta Samaan, josta se jatkoi seuraavana aamuna matkaansa. Alus saapui 19. lokakuuta Seletariin Singaporessa, mistä se aloitti 26. lokakuuta paluumatkan Samaan. Alus saapui 30. lokakuuta Samaan, mistä se jatkoi seuraavana aamuna Kureen. Kureen alus saapui 5. marraskuuta.


title: Ryūhō

text: Alus lähti 25. marraskuuta Sisämereltä "Hiyōn" kanssa Tairalle, josta ne jatkoivat Manilaan. Alukset saapuivat 29. marraskuuta Manilaan, mistä ne jatkoivat seuraavana päivänä Singaporeen. Alukset saapuivat 3. joulukuuta Singaporeen, mistä "Ryūhō" jatkoi 11. joulukuuta edelleen Tarakanille. Alus saapui 14. joulukuuta Tarakanille, mistä se jatkoi vielä samana päivänä Palaulle. Palaulle alus saapui 18. joulukuuta jatkaen seuraavana päivänä Trukille, jonne se saapui 22. joulukuuta. Alus lähti 27. joulukuuta edelleen Saipanille, jonne se saapui pari päivää myöhemmin jatkaen vielä samana päivänä matkaansa Tairan kautta Kureen. Alus saapui "Hiyōn" kanssa Kureen 2. tammikuuta 1944.


title: Ryūhō

text: "Ryūhō" siirrettiin 17. tammikuuta Innoshimassa telakalle, mistä se vapautui 28. tammikuuta palaten Kureen. Aluksen päälliköksi tuli 16. maaliskuuta Matsuura Yoshi.


title: Ryūhō

text: Alus lähti 30. maaliskuuta Sisämereltä ja se saapui 1. huhtikuuta Saipanille, mistä se aloitti paluumatkan 3. huhtikuuta saapuen 8. huhtikuuta Kureen. Alus lähti 22. huhtikuuta Kuresta kiertäen Tairan ja Iwakunin ennen paluutaan Kureen 27. huhtikuuta. Alus lähti pari päivää myöhemmin Iwakuniin.


title: Ryūhō

text: Alus lähti 11. toukokuuta liikkuvan laivaston pääosan mukana Saekista Tawi Tawille, jonne se saapui osaston mukana 16. toukokuuta. Operaatio A-Go alkoi 20. toukokuuta ja osasto lähti Tawi Tawilta 13. kesäkuuta saapuen seuraavana päivänä Guimarasiin, mistä matka jatkui 14. kesäkuuta.


title: Ryūhō

text: Alus lähetti 19. kesäkuuta Filippiinienmeren taistelussa lentorykmenttinsä hyökkäykseen Yhdysvaltain laivaston Task Force 58 aluksia vastaan. Seuraavana päivänä kello 17.30 Yhdysvaltain laivaston ilmavoimien lentokoneet iskivät liikkuvan osaston aluksia vastaan. "Ryūhō" kuului B-osastoon , jonka muuta alukset olivat "Junyō" ja "Hiyō" ja lentotukialusten suojana olleet "Nagato" ja "Mogami" sekä kahdeksan hävittäjää. "Ryūhō" joutui neljän "USS Enterpriselta" lähteneen pommein varustetun TBF-lentokoneen maaliksi kello 18.10, jolloin se kärsi vähäisiä vaurioita lähelle osuneista pommeista. Aluksen taistelukyky ei kuitenkaan laskenut.


title: Ryūhō

text: Alus saapui 22. kesäkuuta Okinawalle, mistä se lähti seuraavana päivänä merelle. Alus liittyi 24. kesäkuuta Hashirajimassa liikkuvaan laivastoon. Hashirajimasta alus siirtyi 3. heinäkuuta Kureen. Alus siirrettiin 10. heinäkuuta 2. lentotukialusdivisioonasta 3. laivaston 1. lentotukialusdivisioonaan. Seuraavana päivänä alus siirrettiin Kuressa telakalle, missä sen lentokansi korjattiin. Pyrittäessä kasvattamaan aluksen lentokonemäärää lentokantta pidennettiin etuosasta lähelle keulaa. Alus vapautui 20. heinäkuuta telakalta.


title: Ryūhō

text: Alus liitettiin 10. elokuuta 3. laivaston 4. lentotukialusdivisioonaan ja se lähti 13. elokuuta Kuresta Hashirajimaan, jonne se saapui vielä samana päivänä. Alus lähti 22. elokuuta Yashimaan palaten 26. elokuuta Hashirajimaan. Samana päivänä alus liitettiin 1. lentotukialusdivisioonasta 4. lentotukialusdivisioonaan.


title: Ryūhō

text: Alus lähti 10. syyskuuta Hashirajimasta Yashimaan, mistä se jatkoi edelleen Kureen. Alus palasi 29. syyskuuta Hashirajimaan. Alus teki lyhyitä purjehduksia, kunnes se lähti 25. lokakuuta Sasebosta saattuetukialus "Kaiyōn" kanssa kuljettaen tarvikkeita Formosalle Keelungille. Alusten suojana olivat "Momi", "Ume" ja "Momo". Osasto saapui 27. lokakuuta Keelungiin, mistä aloitettiin paluumatka 30. lokakuuta. Osasto palasi Kureen 2. marraskuuta.


title: Ryūhō

text: Alus lähti 6. marraskuuta Kuresta ja se saapui vielä samana päivänä Oatken edustalle. Seuraavana päivänä alus lähti Otakesta palaten Kureen vielä samana päivänä. Aluksesta tuli satamaan saavuttuaan liikkuvan laivaston lippulaiva Ozawan siirtyessä alukselle. Alus lähti 11. marraskuuta Kuresta Ujiin, josta se palasi seuraavana päivänä Kureen.


title: Ryūhō

text: Liikkuva laivasto hajotettiin 15. marraskuuta. Alus liitettiin yhdistetyn laivaston 1. lentotukialusdivisioonaan. Alus lähti 21. marraskuuta Kuresta Matsuyamaan, missä se viipyi kuukauden loppuun. Alus määrättiin 143. joulukuuta "Unryun" kanssa kuljettamaan Ohka-koneita Manilaan ja Formosalle, kun oli havaittu liittoutuneiden suuntaavan Mindorolle. Kuljetusta kuitenkin siirrettiin Mindoron osoittautuessa liittoutuneiden kohteeksi ja "Unryun" tuhouduttua.


title: Ryūhō

text: Alus lähti 28. joulukuuta Kuresta Mojiin liittyäkseen saattueeseen HI-87, johon kuului yhdeksän Singaporeen matkaavaa tankkeria. Saattueen suojana olivat hävittäjät "Hamakaze", "Isokaze", "Yukikaze", "Shigure", "Hatakaze" ja neljä kaibokania. Alus lähti 31. joulukuuta saattueessa Mojilta Formosalle mukanaan 58 kappaletta Ohka-koneita. "Yukikaze" joutui konerikon vuoksi palaamaan satamaan. Keelungiin saapuessaan saattue joutui sukellusveneen hyökkäyksen kohteeksi, jolloin yksi tankkereista vaurioitui. "Ryūhō" ja "Shigure" erkanivat saattueesta siirtyen Keelungiin.


title: Ryūhō

text: Ollessaan satamassa alus joutui 9. tammikuuta 1945 kahdentoista TBF lentokoneen kohteeksi, jolloin lentotukialuksen sanottiin ampuneen yhden hyökkääjän alas. Alus lähti 12. tammikuuta paluumatkalle saattajanaan "Isokaze". Alukset saapuivat Kureen 18. tammikuuta kello 09.30, jolloin keisarillisen Japanin laivaston viimeinen lentotukialuksen tekemä purjehdus kotivesien ulkopuolella päättyi.


title: Ryūhō

text: Aluksen päälliköksi tuli 20. tammikuuta Takahashi Chojuro. Aluksen ollessa 19. maaliskuuta Kuressa Yoshiura Pointin edustalla Task Force 58:n lentokoneet hyökkäsivät Kureen kello 07.20-09.05. Alus vaurioitui pahoin kolmesta pommista ja kahdesta raketista. Alus sai suuren vuodon ja sen konehuone No.1 tuhoutui. MIehistöstä sai surmansa 20 upseeria ja miehistönjäsentä ja lisäksi 30 haavoittui.


title: Ryūhō

text: "Hosho" sijoitettiin 23. maaliskuuta radiolinkiksi aluksen viereen. Alukset joutuivat 31. maaliskuuta uuden ilmahyökkäyksen maaliksi. "Ryūhō" siirrettiin 1. huhtikuuta Kuressa kuivatelakalle, jossa veden täyttämät perän osastot pumpattiin tyhjiksi. Telakalla todettiin, että aluksen vaurioiden täydellinen korjaaminen ei ole mielekästä.


title: Ryūhō

text: Alus irrotettiin 20. huhtikuuta 2. laivaston 1. lentotukialusdivisioonasta ja se liitettiin Kuren laivastoalueen joukkoihin reservialus numero neljänä. Aluksen päällikkö Takahashi vapautettiin tehtävästään ja hänen tilalleen ei nimitetty uutta päällikköä. Alus oli operatiiviseen käyttöön kelvoton. Ollessaan ankkurissa "Harunan" lähellä Kuren edustalla lähellä Etajimaa alus joutui 24. ja 28. heinäkuuta ilmapommituksiin, mutta ei kärsinyt uusia vaurioita.


title: Ryūhō

text: Japanin antauduttua Yhdysvaltain laivaston asettama tarkastuslautakunta totesi lokakuussa raportissaan aluksen päälliköksi Hojiman, mutta kyseessä oli todennäköisesti vain vastuullinen upseeri. Alus poistettiin laivaston alusluettelosta 30. marraskuuta, ja se romutettiin vuonna 1946.


title: NHL-kausi 1951–1952

text: NHL-kausi 1951–1952 oli National Hockey Leaguen historian 35. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Detroit Red Wings, joka kukisti finaalisarjassa Montreal Canadiensin otteluvoitoin 4–0. Kyseessä oli Red Wingsin seurahistorian viides Stanley Cup -mestaruus.


title: NHL-kausi 1951–1952

text: Runkosarjan piste- ja maalipörssin sekä Art Ross Trophyn ja Hart Trophyn voitti Gordie Howe. Howe keräsi 70 ottelussa yhteensä 86 tehopistettä, joista 47 oli maaleja ja 39 syöttöpisteitä. Pudotuspelien pistepörssin ykkönen oli Howen tavoin Detroit Red Wingsia edustanut Ted Lindsay. Hän teki 8 pudotuspeliottelussa 7 tehopistettä, joista 5 oli maaleja ja 2 maaliin johtaneita syöttöjä. Parhaalle tulokkaalle myönnettävän Calder Memorial Trophyn sai Montreal Canadiensien Bernie Geoffrion, joka teki runkosarjassa 30 maalia ja antoi 24 maaliin johtanutta syöttöä. Ainoastaan Howe ja Bill Mosienko tekivät kauden aikana enemmän maaleja kuin Geoffrion.


title: NHL-kausi 1951–1952

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1951–1952

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Los Angeles Timesin pommi-isku

text: Los Angeles Timesin pommi-isku oli terroriteko yhdysvaltalaisen sanomalehden toimituksessa 1. lokakuuta 1910. Räjähdyksestä syttyi tulipalo, jossa ainakin 20 lehden työntekijää sai surmansa ja vähintään yhtä monta loukkaantui. Monet saivat pysyviä vammoja.


title: Los Angeles Timesin pommi-isku

text: Tuohon aikaan "Los Angeles Timesin" omistaja ja kustantaja oli Harrison Gray Otis. Hänet tunnettiin ammattiliittojen vastaisista pääkirjoituksistaan ja konservatiivisistä mielipiteistään. Pommi-isku tehtiin samaan aikaan kun kaupungissa lakkoiltiin metallialan järjestäytymisen puolesta. Pormestari palkkasi yksityisetsivän etsimään syyllisiä. Ammattiliitot kokivat toimet niihin kohdistuvana vainona. Ne palkkasivat syytetyille puolustusasianajajan.


title: Los Angeles Timesin pommi-isku

text: Iskusta syytettiin veljeksiä James B. ja John J. McNamara. Oikeudenkäynti oli värikäs, syyttäjän sanottiin uhkailleen todistajia ja puolustuksen yrittäneen lahjoa tuomaria. Puolustus keskittyi pelastamaan veljekset kuolemantuomiolta, ja heidät tuomittiin vankilaan, John J. McNamara 15 vuodeksi ja James B. McNamara elinkautiseen.


title: Lauri Cederberg

text: Lauri Antero Cederberg (20. huhtikuuta 1881 Hausjärvi – 15. marraskuuta 1943 Helsinki) oli suomalainen juristi. Hän oli Helsingin yliopiston kauppaoikeuden professori 1924–1943. Hänen tutkimusalaansa oli kauppa- ja osakeyhtiöoikeus..


title: Lauri Cederberg

text: Cederbergin vanhemmat olivat teologian tohtori Johan Antero Cederberg ja Minna Elisabeth Hjelt. Hän pääsi ylioppilaaksi vuonna 1900 ja valmistui lakitieteen kandidaatiksi 1908 ja lakitieteen tohtoriksi 1915. Cederberg sai varatuomarin arvon 1913. Hän opiskeli ulkomailla Bonnissa 1911, Berliinissä 1912 ja 1913, Kööpenhaminassa ja Tukholmassa 1913, Oslossa 1914, Lontoossa 1828 ja Kielissä 1931.


title: Lauri Cederberg

text: Cederberg oli Turun hovioikeudessa notaarina vuodesta 1917, viskaalina vuodesta 1918 ja asessorina vuodesta 1918. Hän oli lainvalrnistelukunnassa nuorempana jäsenenä vuodesta 1917 ja vanhempana jäsenenä vuodesta 1919. Kauppaoikeuden professoriksi Cederberg tuli 1924.


title: Lauri Cederberg

text: Cederbergin veli oli Arno Rafael Cederberg.


title: Mauno Savolainen

text: Mauno “Manu” Savolainen (s. 22. syyskuuta 1948 Kymi) on suomalainen yrittäjä, VMP Groupin ja sen suurimman tytäryhtiön VMP Varamiespalvelun perustaja ja talousneuvos. VMP Groupin perustanutta ja perheyhtiön omistajiin edelleen kuuluvaa Savolaista pidetään yhtenä suomalaisen henkilöstöpalvelualan uranuurtajista.


title: Mauno Savolainen

text: Savolaisella on takanaan pitkä ura yrittäjänä. Vuonna 1988 Savolainen perusti Varamiespalvelu-Yhtiöt toimittuaan tätä ennen kymmenen vuotta yrittäjänä muilla toimialoilla. Hän avasi yrityksen ensimmäisen toimipisteen Turkuun yhdessä vaimonsa Riitta Savolaisen kanssa Suomessa silloin vallinneen työvoimapulan aikana.


title: Mauno Savolainen

text: Vuonna 1989 Savolainen laajensi Varamiespalvelun toimintaa perustamalla palvelualueet Helsinkiin, Lahteen, Ouluun ja Tampereelle. Yhtiö nousi nopeaan kasvuun erityisesti franchisekonseptin käyttöönoton (1997) jälkeen.


title: Mauno Savolainen

text: Vuonna 2008 Savolainen siirsi oman 60-vuotissyntymäpäivänsä yhteydessä yhtiön hallituksen puheenjohtajuuden vaimolleen Riitta Savolaiselle.


title: Mauno Savolainen

text: Savolainen on sittemmin siirtynyt eläkkeelle yhtiön päivittäisestä toiminnasta, mutta vaikuttaa edelleen mm. kulttuuri- ja urheilupiireissä. Erityisesti nuorten työllistyminen on Savolaiselle tärkeä asia, mikä näkyy myös VMP Groupin nykyisessä toiminnassa.


title: MAVEN

text: MAVEN (lyhenne sanoista Mars Atmosphere and Volatile EvolutioN) on NASAn avaruusluotain, jonka tarkoituksena on tutkia Marsin kaasukehää ja ilmastohistoriaa. Luotain laukaistiin 18. marraskuuta 2013 Kennedy Space Centeristä Atlas V -raketilla. Saavuttuaan Marsiin syksyllä 2014 MAVENin asettui kiertämään Marsia voimakkaasti elliptiselle radalle ja kiertoradan käyden matalimmillaan 140 kilometrin korkeudessa. Luotain saapui kiertoradalle 21. syyskuuta 2014. Se lähetti ensimmäiset kuvat 8 tuntia saapumisestaan.


title: MAVEN

text: Luotaimen toivotaan tuovan uutta tietoa Marsin muinaisen, tiheän ja mahdollisesti elinkelpoisen kaasukehän muinaisesta katoamisesta tutkimalla Marsin kaasukehää ja sen vuorovaikutusta aurinkotuulen kanssa.


title: MAVEN

text: MAVENissä on kolme havaintolaitekokonaisuutta. Particles and Fields Package sisältää 6 mittausinstrumenttia, joilla mitataan aurinkotuulta ja Marsin ionosfääriä. Remote Sensing Package sisältää mittausinstrumentteja yläilmakehän ja ionosfäärin ominaisuuksien tutkimiseen. Neutral Gas and Ion Mass -niminen spektrometri mittaa yläilmakehän koostumusta.


title: MAVEN

text: Alkuperäisen suunnitelman mukaan MAVENin tulee suorittaa mittauksia voimakkaasti elliptiseltä kiertoradaltaan yhden Maan vuoden aikana. Tänä aikana luotainta kiertoradallaan ohjataan myös 5 kertaa ja alimmillaan 150 kilometrin korkeuteen.


title: Goof Troop (videopeli)

text: Goof Troop on Capcomin vuonna 1993 kehittämä ja julkaisema toimintaseikkailupeli Super Nintendo Entertainment Systemille. Peli perustuu samannimiseen sarjaan.


title: Goof Troop (videopeli)

text: Kyseessä on Shinji Mikamin ensimmäinen peli, jonka suunnittelussa hän oli ensisijaisesti vastuussa. Myöhemmin Mikami tuli tunnetuksi Resident Evil -sarjastaan, jonka pelattavuudessa on samoja elementtejä kuin Goof Troopissa.


title: Goof Troop (videopeli)

text: Nintendo Power oli ainoa, joka arvosteli pelin sen ilmestyttyä ja se saikin lähinnä positiivista palautetta. Peliä kritisoitiin liian helpoksi, mutta etenkin sen kaksinpelimahdollisuuden dynaamisuutta kehuttiin.


title: Goof Troop (videopeli)

text: Pelissä on mahdollisuus sekä yksin- että kaksinpeliin ja siinä ohjataan Hessua ja tämän poikaa, Maxia.


title: Goof Troop (videopeli)

text: Peli rakentuu viiden kentän ympärille ja tasojen perspektiivi kuvataan yläviistosta. Kenttäsuunnitteluun kuuluu ongelmanratkontaa sekä toimintaa. Pelattavat hahmot ovat tasapainotettuja siten, että Hessu on vahvempi, kun taas Max kykenee juoksemaan kaksi kertaa Hessua nopeammin.


title: Luciano Pérez Platero

text: Luciano Pérez Platero (8. tammikuuta 1882 Arizaleta – 14. kesäkuuta 1963) oli espanjalainen roomalaiskatolinen arkkipiispa. Hänet vihittiin papiksi 22. joulukuuta 1907 ja nimitettiin Segovian hiippakunnan johtoon 5. helmikuuta 1929. Piispaksi vihkiminen seurasi 9. kesäkuuta. Pääkonsekraattorina toimi Federico Tedeschini, jota avustivat Narciso de Esténaga y Echevarría ja Fidel García Martínez.


title: Luciano Pérez Platero

text: 9. joulukuuta 1944 Pérez Platero sai nimityksen Burgosin arkkipiispaksi, jona hän toimi, kunnes kuoli 81-vuotiaana virassa. Hän osallistui Vatikaanin toisen kirkolliskokouksen ensimmäiseen istuntoon.


title: Omenankehrääjäkoi

text: Omenankehrääjäkoi ("Yponomeuta malinellus") on kehrääjäkoiden heimoon kuuluva pieni perhoslaji. Se on paikoin merkittävä omenatarhojen tuholainen.


title: Omenankehrääjäkoi

text: Omenankehrääjäkoi muodostaa yhdessä tarhakehrääjäkoin ("Yponomeuta padellus") ja sorvarinpensaankehrääjäkoin ("Yponomeuta cagnagellus") kanssa lajiryhmän, jonka lajeja on tavattoman vaikeaa erottaa toisistaan ulkonäön tai edes genitaalipreparaatin avulla. Perhosen etusiivet ovat puhtaan valkoiset ja niissä on 12–16 mustaa pistettä asettuneena kolmesta neljään siivensuuntaiseen riviin. Pisteiden määrä on selvästi pienempi kuin samaan sukuun kuuluvalla tuomenkehrääjäkoilla ("Yponomeuta evonymellus"). Siiven kärjen siipiripset ovat harmahtavia, kuten joskus myös etusiiven keskiosa. Takasiivet ovat tasaisen ruskeanharmaat. Tuntosarvet ovat lähes etusiipien pituiset ja pää sekä huulirihmat ovat valkoiset. Siipiväli vaihtelee 18–24 mm.


title: Omenankehrääjäkoi

text: Omenankehrääjäkoin levinneisyys ulottuu Länsi- ja Keski-Euroopasta Itä-Aasiaan, mutta se on levinnyt vieraslajina myös Kaukasukselle ja Keski-Aasiaan sekä osaan Pohjois-Amerikkaa. Suomessa sen levinneisyys rajoittuu Ahvenanmaalle sekä eteläiseen ja lounaiseen Suomeen. Pohjoisimmat yksittäishavainnot ovat Vaasa-Joensuu-linjalta. Perhoset lentävät yhtenä sukupolvena heinä-elokuussa.


title: Omenankehrääjäkoi

text: Päivisin perhoset piilottelevat pääasiassa lehtien alapinnoilla ja aloittavat lennon illan hämärtyessä. Tällöin niitä myös lentää kirkkaiden valojen luokse. Naaras on valmis parittelemaan reilun viikon kuluttua kuoriutumisestaan. Yksittäinen aikuinen perhonen elää 20–30 vuorokautta. Kukin naaras tuottaa noin 150 munaa, jotka se laskee ravintokasvin oksille pieninä ryhminä. Munaryhmää peittää naaraan tuottama, punertavanruskea erite, joka kovettuu kuoreksi ja suojaa syksyn aikana munista kuoriutuvaa toukkaryhmää talven yli. Toukat poistuvat tästä suojasta vasta keväällä, jolloin ne aluksi tunkeutuvat aukeaviin silmuihin ja miinaavat omenapuiden nuoria lehtiä. Puiden kukinnan alkaessa toukat poistuvat miinoista ja siirtyvät syömään lehtiä ulkopuolelta. Tästä lähtien toukat elävät lähisukuisten lajien tapaan suurina ryhminä erittämästään silkistä muodostuvan tiiviin seitin suojissa ja syövät lehdet kokonaan suurimpia lehtisuonia lukuun ottamatta. Myös koteloituminen tapahtuu tiiviinä ryhminä seitin suojiin.


title: Omenankehrääjäkoi

text: Omenankehrääjäkoi on joillakin alueilla merkittävä omenatarhojen tuholainen, sillä lehtensä menettäneet puut eivät tuota normaalin suuruista satoa yleensä vielä seuraavanakaan vuonna. Tuhoja torjutaan hävittämällä puista pudonneet lehdet sekä mahdolliset toukkaryhmät seitteineen. Biologisena torjuntana on käytetty "Ageniaspis fuscicollis"-kiilupistiäistä, joka munii oksille aseteltuihin munaryhmiin ja jonka toukat syövät kehrääjäkoin viimeisen toukkavaiheen toukat sisältäpäin.


title: Omenankehrääjäkoi

text: Toukan ravintokasveja ovat omenat ("Malus").


title: Tomorrow (Kissin kappale)

text: Tomorrow on yhdysvaltalaisen Kiss-yhtyeen singlenä julkaistu kappale vuonna 1980 ilmestyneeltä albumilta "Unmasked". Se ei saavuttanut listasijoitusta yhtyeen kotimaassa, mutta ylsi Länsi-Saksassa sijalle 70.


title: Tomorrow (Kissin kappale)

text: Kappaleen kirjoittivat yhteistyössä Kissin laulaja-kitaristi Paul Stanley sekä "Unmasked"-albumin tuottanut Vini Poncia. Se syntyi, kun kaksikko istui alas ja alkoi käydä läpi erilaisia ideoita. Alun perin ”Tomorrow” oli raskas ja kitaravoittoinen kappale, mutta studiossa siitä muotoutui kosketinsoittimien hallitsema popmainen raita.


title: Tomorrow (Kissin kappale)

text: Paul Stanley soittaa kappaleessa itse bassoa.


title: Francis Hong Yong-ho

text: Francis Hong Yong-ho (12. lokakuuta 1906 – julistettu kuolleeksi kesäkuussa 2013) oli pohjoiskorealainen roomalaiskatolinen piispa. Hänet vihittiin papiksi 25. toukokuuta 1933 ja nimitettiin Pjongjangin apostoliseksi vikaariksi sekä Auzian titulaaripiispaksi 24. maaliskuuta 1944. Piispaksi vihkiminen seurasi 29. kesäkuuta. Pääkonsekraattorina toimi Boniface Sauer, jota avustivat Ireneus Hayasaka Kyubei ja Paul Marie Kinam Ro.


title: Francis Hong Yong-ho

text: Korean sodan jälkeen pohjoisen puolelle jääneiden katolisten pappien tai munkkien ja nunnien kohtalo ei ole selvillä. Tästä huolimatta Pjongjang korotettiin 10. maaliskuuta 1962 hiippakunnaksi virallisena johtajanaan Hong Yong-ho. Hiippakunnan apostolinen hallinto on annettu eteläkorealaisille. Pohjois-Korean näkemyksen mukaan maassa on edelleen noin 4 000 katolilaista.


title: Francis Hong Yong-ho

text: Vatikaanin kirkko julisti Yong-hon kuolleeksi kesäkuussa 2013.


title: Janusz Kaleta

text: Janusz Kaleta (s. 11. lokakuuta 1964 Łazy) on Kazakstanissa toimiva puolalainen roomalaiskatolinen piispa. Hänet vihki papiksi Tarnówin hiippakuntaan Jerzy Karol Ablewicz 4. kesäkuuta 1989. Hänet nimitettiin Atyraun apostoliseksi hallitsijaksi 7. heinäkuuta 1999 ja lisäksi Phelbeksen titulaaripiispaksi 15. syyskuuta 2006. Piispaksi vihkiminen seurasi 23. marraskuuta. Pääkonsekraattorina toimi Angelo Sodano, jota avustivat Wiktor Paweł Skworc ja Henry Theophilus Howaniec.


title: Janusz Kaleta

text: Kaleta sai 5. helmikuuta 2011 nimityksen Karagandan piispaksi. Hän jatkoi samalla myös toimintaansa Atyraun apostolisena hallitsijana, kunnes erosi tästä tehtävästä 7. joulukuuta 2012.


title: Henry Theophilus Howaniec

text: Henry Theophilus Howaniec (14. helmikuuta 1931 Chicago, Illinois – 30. maaliskuuta 2018 Milwaukee,  Wisconsin) oli Kazakstanissa toiminut yhdysvaltalainen roomalaiskatolinen piispa. Hänet vihittiin fransiskaanien papiksi 14. kesäkuuta 1956 ja nimitettiin Almatyn apostoliseksi hallitsijaksi 7. heinäkuuta 1999. Lisäksi hän sai 14. lokakuuta 2000 nimityksen Achollan titulaaripiispaksi, ja piispaksi vihkiminen seurasi 26. marraskuuta. Pääkonsekraattorina toimi Marian Oles, jota avustivat Alberto Tricarico ja Jan Paweł Lenga.


title: Henry Theophilus Howaniec

text: 17. toukokuuta 2003 Almatysta tuli hiippakunta nimellä Santissima Trinità in Almaty, ja Howaniec jatkoi sen johtamista piispana, kunnes jäi eläkkeelle 5. maaliskuuta 2011.


title: Joseph Martin Sartoris

text: Joseph Martin Sartoris (s. 1. heinäkuuta 1927 Los Angeles) on yhdysvaltalainen roomalaiskatolinen piispa. Hänet vihki papiksi Los Angelesin arkkihiippakuntaan James Francis Aloysius McIntyre 30. toukokuuta 1953. Hänet nimitettiin Los Angelesin vihkipiispaksi sekä Olivan titulaaripiispaksi 8. helmikuuta 1994, ja piispaksi vihkiminen seurasi 19. maaliskuuta. Pääkonsekraattorina toimi Roger Michael Mahony, jota avustivat John James Ward ja Armando Xavier Ochoa.


title: Joseph Martin Sartoris

text: Sartoris jäi eläkkeelle 31. joulukuuta 2002.


title: Howard George Tripp

text: Howard George Tripp (s. 3. heinäkuuta 1927 Croydon) on brittiläinen roomalaiskatolinen piispa. Hänet vihittiin papiksi Southwarkin hiippakuntaan 31. toukokuuta 1953. Southwarkista tuli vuonna 1965 arkkihiippakunta, ja Tripp sai nimityksen sen vihkipiispaksi sekä Neoportuksen titulaaripiispaksi 20. joulukuuta 1979. Piispaksi vihkiminen seurasi 30. tammikuuta 1980. Pääkonsekraattorina toimi Michael George Bowen, jota avustivat Anthony Joseph Emery ja Charles Joseph Henderson.


title: Howard George Tripp

text: Tripp jäi eläkkeelle 7. tammikuuta 2004.


title: Anthony Joseph Emery

text: Anthony Joseph Emery (17. toukokuuta 1918 Burton-on-Trent – 5. huhtikuuta 1988) oli brittiläinen roomalaiskatolinen piispa. Hänet vihittiin papiksi Birminghamin arkkihiippakuntaan 30. toukokuuta 1953 ja nimitettiin sen vihkipiispaksi sekä Tamallulan titulaaripiispaksi 4. joulukuuta 1967. Piispaksi vihkiminen seurasi 4. maaliskuuta 1968. Pääkonsekraattorina toimi George Patrick Dwyer, jota avustivat Joseph Edward Rudderham ja Joseph Francis Cleary.


title: Anthony Joseph Emery

text: Emery sai 13. syyskuuta 1976 nimityksen Portsmouthin piispaksi, jona hän toimi, kunnes kuoli 69-vuotiaana virassa.


title: John Peter Jukes

text: John Peter Jukes (7. elokuuta 1923 Eltham – 21. marraskuuta 2011) oli brittiläinen roomalaiskatolinen piispa. Hänet vihittiin 19. heinäkuuta 1952 papiksi Southwarkin hiippakuntaan (vuodesta 1965 arkkihiippakunta). Hänet nimitettiin Southwarkin vihkipiispaksi sekä Strathernian titulaaripiispaksi 20. joulukuuta 1979, ja piispaksi vihkiminen seurasi 30. tammikuuta 1980. Pääkonsekraattorina toimi Michael George Bowen, jota avustivat Anthony Joseph Emery ja Charles Joseph Henderson.


title: John Peter Jukes

text: Jukes jäi eläkkeelle 11. joulukuuta 1998. Hän kuului konventuaaleihin fransiskaaneihin.


title: George Patrick Dwyer

text: George Patrick Dwyer (25. syyskuuta 1908 Manchester – 17. syyskuuta 1987) oli brittiläinen roomalaiskatolinen arkkipiispa. Hänet vihittiin papiksi 1. marraskuuta 1932 ja nimitettiin Leedsin hiippakunnan johtoon 3. elokuuta 1957. Piispaksi vihkiminen seurasi 24. syyskuuta. Pääkonsekraattorina toimi John Carmel Heenan, jota avustivat George Andrew Beck ja Cyril Edward Restieaux.


title: George Patrick Dwyer

text: Dwyer sai 5. lokakuuta 1965 nimityksen Birminghamin arkkipiispaksi, jona hän toimi, kunnes jäi eläkkeelle 1. syyskuuta 1981. Hän osallistui Vatikaanin toiseen kirkolliskokoukseen.


title: David Every Konstant

text: David Every Konstant (16. kesäkuuta 1930 Lontoo – 9. lokakuuta 2016) oli brittiläinen roomalaiskatolinen piispa. Hänet vihittiin papiksi Westminsterin arkkihiippakuntaan 12. kesäkuuta 1954 ja nimitettiin sen vihkipiispaksi sekä Betagbararin titulaaripiispaksi 28. maaliskuuta 1977. Piispaksi vihkiminen seurasi 25. huhtikuuta. Pääkonsekraattorina toimi George Basil Hume, jota avustivat Gerald Mahon ja Victor Guazzelli.


title: David Every Konstant

text: Konstant sai 12. heinäkuuta 1985 nimityksen Leedsin piispaksi, jonka virkaan hänet asetettiin 25. syyskuuta. Hän erosi tehtävistään hiippakuntansa johdossa 7. huhtikuuta 2004.


title: Victor Guazzelli

text: Victor Guazzelli (19. maaliskuuta 1920 Lontoo – 1. kesäkuuta 2004) oli brittiläinen roomalaiskatolinen piispa. Hänet vihittiin papiksi Westminsterin arkkihiippakuntaan 17. maaliskuuta 1945 ja nimitettiin sen vihkipiispaksi sekä Lindisfarnan titulaaripiispaksi 24. huhtikuuta 1970. Piispaksi vihkiminen seuerasi 23. toukokuuta. Pääkonsekraattorina toimi John Carmel Heenan, jota avustivat Domenico Enrici ja Basil Christopher Butler.


title: Victor Guazzelli

text: Guazzelli erosi vihkipiispan tehtävistä 21. joulukuuta 1996.


title: Victor Guazzelli

text: Guazzelli pyrki kehittämään kirkkoa liberaalimpaan suuntaan. Hän puhui muun muassa pappeuden jättäneiden ja naimisiin menneiden henkilöiden puolesta. Hän myös kehotti nuoria kondomien käyttöön, jos he kokivat sen oikeaksi. Lisäksi hän muun muassa osallistui CND:n ydinaseriisuntaa vaatineille marsseille. Hän toimi 20 vuoden ajan brittiläisen Pax Christin puheenjohtajana.


title: Daniel Gadolin

text: Daniel Gadolin (1722 Merikarvia – 29. elokuuta 1796 Sauvo) oli suomalainen maanmittari.


title: Daniel Gadolin

text: Merikarvialla syntynyt Gadolin kävi Porin triviaalikoulua ja kirjoitti ylioppilaaksi Turussa vuonna 1739. Hän jatkoi opintojaan Turun akatemiassa ja suoritti maanmittarin tutkinnon 1744. Gadolin teki aluksi maantieteellisiä mittauksia Pohjanmaalla, kunnes vuonna 1746 hänet nimitettiin Turun ja Porin läänin ylimmäksi maanmittariksi. Vuonna 1756 Gadolin valittiin Turun ja Porin lääninkamreeriksi, jota virkaa hän hoiti vuoteen 1772 saakka.


title: Daniel Gadolin

text: Maanmittarina toimiessaan Gadolin laati muun muassa kaupunkikartat Turusta (1754–1756) ja Raumasta (1756). Hänen piirtämänsä Turun kartta on ensimmäinen, johon tontit on numeroitu. Lisäksi hän laati kartan yhteyteen ensimmäistä kertaa luettelot tonttien omistajista sekä maksetuista tonttiveroista. Gadolin omisti Sauvossa sijaitsevan Paddaisten kartanon, jonka rokokootyylisen päärakennuksen hän rakennutti lääninarkkitehti C. F. Schröderin piirustusten mukaan vuonna 1762.


title: Daniel Gadolin

text: Daniel Gadolinin veli oli Turun piispana vuosina 1788–1802 toiminut professori Jakob Gadolin.


title: NHL-kausi 1950–1951

text: NHL-kausi 1950–1951 oli National Hockey Leaguen historian 34. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Toronto Maple Leafs, joka kukisti finaalisarjassa Montreal Canadiensin otteluvoitoin 4–1. Kyseessä oli Toronton viides Stanley Cup -mestaruus seitsemän vuoden sisällä.


title: NHL-kausi 1950–1951

text: Runkosarjan piste- ja maalipörssin sekä Art Ross Trophyn voitti Detroit Red Wingsia edustanut Gordie Howe. Howe keräsi 70 ottelussa yhteensä 86 tehopistettä, joista 43 oli maaleja ja 43 syöttöpisteitä. Lisäksi hän jakoi syöttöpörssin voiton Ted Kennedyn kanssa. Hart Trophy puolestaan myönnettiin Boston Bruinsissa keskushyökkääjänä pelanneelle Milt Schmidtille.


title: NHL-kausi 1950–1951

text: Pudotuspelien pistepörssin voittaja oli Montreal Canadiensin Maurice Richard. Hän teki 11 pudotuspeliottelussa 13 tehopistettä, joista 9 oli maaleja ja 4 maaliin johtaneita syöttöjä. Parhaalle tulokkaalle annettavan Calder Memorial Trophyn sai Detroit Red Wings -maalivahti Terry Sawchuk.


title: NHL-kausi 1950–1951

text: Suomalainen Pentti Lund pelasi New York Rangersissa hyökkääjänä 59 ottelua ja teki niissä 20 pistettä.


title: NHL-kausi 1950–1951

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1950–1951

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


Rakkauden ja onnensatumaan täysivaltainen suurlähettiläs on Martti ”Huuhaa” Innasen vuonna 1967 ilmestynyt debyyttialbumi.


Vuonna 1967 Innanen julkaisi itse sanoittamansa ja Erik Lindströmin säveltämän ensisinglensä ”Elsa, kohtalon lapsi”. Tämä tangoparodia oli jättimenestys, joka oli Mitä Suomi soittaa -listan ykkösenä neljä kuukautta. Myös albumi "Rakkauden ja onnensatumaan täysivaltainen suurlähettiläs" oli myyntimenestys. Sen muita hittikappaleita olivat ”Esteri, tyttö sadepisarain” ja ”Urjalan taikayö”.


title: Rakkauden ja onnensatumaan täysivaltainen suurlähettiläs

text: Levyn kappaleet olivat parodiaa, joiden synnystä Innanen on sanonut: ”Kerran keikalta palatessani syttyi lamppu. Olisi kiva parodioida tangoa ja katsoa, ottavatko suomalaiset oikein banaalin tsoukin tosissaan”.


text: Vuonna 1971 Fazer Finnlevy julkaisi albumista kasettiversion.


title: HD 217107 b

text: HD 217107 b on eksoplaneetta, joka löydettiin 24. marraskuuta 1998. Se kiertää keltaista G-tyypin pääsarjan tähteä HD 217107 noin 64 valovuoden päässä Maasta, Kalojen tähdistön suunnalla.


title: HD 217107 b

text: Planeetta kiertää emotähteään 0,073 AU:n etäisyydellä, ja sen kiertoaika on noin 7 päivää. Planeetan massa vastaa noin 1,33 Jupiterin massaa. Se on siis emotähteään lähellä oleva kuuma jupiter.


title: HD 217107 c

text: HD 217107 c on eksoplaneetta, joka löydettiin 24. kesäkuuta 2005. Se kiertää keltaista G-tyypin pääsarjan tähteä HD 217107 noin 64 valovuoden päässä Maasta, Kalojen tähdistön suunnalla.


title: HD 217107 c

text: Planeetta kiertää emotähteään 5,27 AU:n etäisyydellä, ja sen kiertoaika on noin 11,5 vuotta. Planeetan massa vastaa noin 2,49 Jupiterin massaa. Planeetta on todennäköisesti kaasujättiläinen.


title: NHL-kausi 1949–1950

text: NHL-kausi 1949–1950 oli National Hockey Leaguen historian 33. kausi. Sen aikana kuusi NHL-joukkuetta pelasi kukin 70 runkosarjaottelua. Stanley Cupin voitti Detroit Red Wings, joka kukisti finaalisarjassa New York Rangersin otteluvoitoin 4–3, kun Stanley Cupin ratkaisevassa pelissä Pete Babando teki Stanley Cupin ratkaisevan jatkoaikamaalin. Kyseessä oli Red Wingsin seurahistorian neljäs Stanley Cup -mestaruus. New York Rangers sai viimeisen kerran jaetun O’Brien Trophyn, joka oli vuodesta 1939 lähtien ollut loppuottelusarjan hävinneelle joukkueelle kuuluva palkinto. Ensimmäisen kerran O’Brien Trophy oli jaettu vuonna 1910, jolloin se oli NHA-liigan mestaruuspokaali.


title: NHL-kausi 1949–1950

text: Runkosarjan piste- ja syöttöpörssin sekä Art Ross Trophyn voitti Detroit Red Wingsia edustanut Ted Lindsay. Lindsay keräsi 69 ottelussa yhteensä 78 tehopistettä, joista 23 oli maaleja ja 55 syöttöpisteitä. Maalipörssin voitti Montreal Canadiensin Maurice Richard 43 osumallaan.


title: NHL-kausi 1949–1950

text: Hart Trophy myönnettiin New York Rangersin maalivahtina toimineelle Chuck Raynerille. Sen sijaan Vezina Trophyn sai Canadiensin Bill Durnan, koska hänen joukkueensa oli päästänyt vähiten maaleja runkosarjassa, mikä oli tuolloin kyseisen palkinnon myöntämiskriteeri. Parhaalle tulokkaalle myönnettävän Calder Memorial Trophyn vei puolestaan Boston Bruins -maalivahti Jack Gelineau. Pudotuspelien pistepörssin voittaja oli New York Rangersin Pentti Lund. Hän teki 12 pudotuspeliottelussa 11 tehopistettä, joista 6 oli maaleja ja 5 maaliin johtaneita syöttöjä.


title: NHL-kausi 1949–1950


title: NHL-kausi 1949–1950


title: HD 185269 b

text: HD 185269 b on eksoplaneetta, joka löydettiin 18. elokuuta 2006. Se kiertää tähteä HD 185269 noin 153 valovuoden päässä Maasta, Joutsenen tähdistön suunnalla.


title: HD 185269 b

text: Planeetta kiertää emotähteään 0,077 AU:n etäisyydellä, ja sen kiertoaika on noin 7 päivää. Planeetan massa vastaa noin 0,94 Jupiterin massaa. Se on siis emotähteään lähellä oleva kuuma jupiter.


title: HR 8799 b

text: HR 8799 b on eksoplaneetta, joka löydettiin 13. marraskuuta 2008. Planeetta löydettiin kuvaamalla se suoraan. Se kiertää hieman Aurinkoa suurempaa A-tyypin pääsarjan tähteä HR 8799 noin 129 valovuoden päässä Maasta, Pegasuksen tähdistön suunnalla.


title: HR 8799 b

text: Planeetta kiertää emotähteään 68 AU:n etäisyydellä, ja sen kiertoaika on noin 450 vuotta. Planeetan massa vastaa noin 2,49 Jupiterin massaa. Planeetta on kaasujättiläinen, ja järjestyksessä neljäs planeetta tähdestä lukien.


title: HR 8799 c

text: HR 8799 c on eksoplaneetta, joka löydettiin 13. marraskuuta 2008. Planeetta löydettiin kuvaamalla se suoraan. Se kiertää hieman Aurinkoa suurempaa A-tyypin pääsarjan tähteä HR 8799 noin 129 valovuoden päässä Maasta, Pegasuksen tähdistön suunnalla.


title: HR 8799 c

text: Planeetta kiertää emotähteään 42,9 AU:n etäisyydellä, ja sen kiertoaika on noin 225 vuotta. Planeetan massa vastaa noin 10 Jupiterin massaa. Planeetta on kaasujättiläinen, ja järjestyksessä kolmas planeetta tähdestä lukien.